Πώς θα δροσίσουμε τις πόλεις μας; | e-mc2.gr\n24 05 2022 | 13:33Κατερίνα Λομβαρδέα\nΟ καθηγητής Αρχιτεκτονικής Ματθαίος Σανταμούρης ασχολείται εδώ και δεκαετίες με το φαινόμενο της αστικής θερμικής νησίδας, που χειροτερεύει όσο προχωρά η κλιματική αλλαγή και απειλεί ακόμα και τη ζωή των κατοίκων στις πόλεις όλου του πλανήτη. Μας μίλησε για την Ελλάδα, τα λάθη που γίνονται και τις δυνατότητες αντίδρασης σε όσα έρχονται.\nΠηγή: Πώς θα δροσίσουμε τις πόλεις μας;\nΤο καλοκαίρι είναι προ των πυλών και οι ακραίοι καύσωνες των τελευταίων ετών, οι οποίοι πλέον είναι απολύτως αναμενόμενοι, γεννούν το ερώτημα εάν οι δήμοι και οι πόλεις της χώρας έχουν οποιοδήποτε μακροπρόθεσμο σχέδιο αντιμετώπισης του φαινομένου της αστικής θερμικής νησίδας, αλλά και γενικότερα των υψηλότατων θερμοκρασιών, που κάνουν τη ζωή των πολιτών από δύσκολη έως επικίνδυνη. Απευθύνθηκα σε έναν από τους κατεξοχήν ειδικούς, για να μάθω τι κάνουν ή τι θα μπορούσαν να κάνουν οι πόλεις για να αντιμετωπίσουν το ολοένα αυξανόμενο πρόβλημα.\nΟ Ματθαίος Σανταμούρης είναι καθηγητής Αρχιτεκτονικής Υψηλών ΕπιδόσεωνProfessor Mattheos Santamouris στο Πανεπιστήμιο της Νέας Νότιας Ουαλίας στην Αυστραλία, συγγραφέας εκατοντάδων επιστημονικών άρθρων και πολλών διεθνών βιβλίων σχετικά με τη θερμική νησίδα, την ηλιακή ενέργεια και την εξοικονόμηση ενέργειας στα κτίρια. Έχει διατελέσει πρόεδρος του Κέντρου Ανανεώσιμων Πηγών Ενέργειας και δίδασκε μεταξύ άλλων στo τμήμα Φυσικής του ΕΚΠΑ για πολλά χρόνια. Με την ομάδα του στο τμήμα Αρχιτεκτονικής Υψηλών ΕπιδόσεωνHIgh Performance Architecture | Built Environment | UNSW Sydney εργάζονται για τη θερμική «θωράκιση» μεγάλων πόλεων ανά τον κόσμο, χρησιμοποιώντας τις λεγόμενες «τεχνολογίες ανάσχεσης».\nIS: Κύριε Σανταμούρη, θα μας εξηγήσετε τι είναι οι τεχνολογίες ανάσχεσης;\nΟι τεχνολογίες ανάσχεσης είναι τεχνολογίες που εφαρμόζονται στο αστικό περιβάλλον με στόχο να μειωθεί η θερμοκρασία του εξωτερικού περιβάλλοντος.\nIS: Είναι κάτι που αναλαμβάνουν συνήθως οι δήμοι;\nΣτην πραγματικότητα είναι μεγάλης κλίμακας επεμβάσεις, που λαμβάνονται συνήθως σε επίπεδο πόλης. Αυτές που δουλεύουμε εμείς αυτή τη στιγμή είναι επεμβάσεις που αναλαμβάνουν ουσιαστικά δήμοι, δηλαδή αυτή τη στιγμή κάνουμε όλη την πόλη του Ριάντ στη Σαουδική Αραβία, έχουμε την πόλη της Καλκούτα στην Ινδία, κάνουμε την Κουάλα Λουμπούρ, τώρα ξεκινήσαμε το Χιούστον στην Αμερική – αυτές είναι πρωτοβουλίες που λαμβάνονται από τους τοπικούς δήμους σε συνεργασία με το κράτος. Είναι παγκόσμιες δουλειές, που έχουν στόχο να μειώσουν τη θερμοκρασία των πόλεων κατά 3-4-5 βαθμούς. Είναι τα μεγαλύτερα έργα ανάσχεσης σε όλον τον κόσμο.\nΣτην Ελλάδα έχουμε κάνει πολλές μικρότερες επεμβάσεις – η πρώτη ήταν το Πάρκο Φλοίσβου στο Παλαιό Φάληρο, που ήταν και η πρώτη εφαρμογή στη Ευρώπη και πήρε το δεύτερο περιβαλλοντικό βραβείο της Ευρώπης (η Ελλάδα να πάρει περιβαλλοντικό βραβείο από την Ευρώπη ήταν λίγο δύσκολο!).\nΜία από τις γωνίες του Πάρκου Φλοίσβου\nΤην εποχή εκείνη ο Φλοίσβος ήταν το πρώτο έργο που κατόρθωσα και μου χρηματοδότησε ο Περιφερειάρχης Αττικής Γιάννης Σγουρός. Τότε όλοι ήταν εναντίον, ακούγαν τι επρόκειτο να κάνουμε με τα ψυχρά υλικά και λέγανε «τι είναι αυτά, βλακείες», ως συνήθως στην Ελλάδα. Δήμαρχος ήταν ο Διονύσης Χατζηδάκης, ένας πολύ δραστήριος και ικανός άνθρωπος αλλά ναύαρχος, δεν ήξερε από αυτά τα πράγματα. Ξεκινήσαμε λοιπόν την εφαρμογή χωρίς να υπάρχουν υλικά στην Ελλάδα, τα φτιάξαμε μόνοι μας, γύρω στον Απρίλη και τελειώσαμε μέσα Αυγούστου. Εγώ κάθε μέρα ήμουνα ουσιαστικά εκεί, από τις 9 το πρωί μέχρι τις 12-1 ήμουν εκεί και κοίταζα. Και ερχόταν ο Χατζηδάκης, ο οποίος κάθε μέρα μου έλεγε –ιδίως όταν αρχίσαμε και στρώναμε τους κυβόλιθους, στους οποίους δεν φαίνεται η διαφορά, δεν μπορεί να τους δει κανείς με το μάτι– «τι είναι αυτά που κάνετε καθηγητή μου;». Κάποια στιγμή τελειώσαμε, και μου λέει «εντάξει το κάνατε αυτό, και τι έγινε;» Του λέω «έλα εδώ», και πάμε εκεί που τελείωναν οι κυβόλιθοι οι ψυχροί και ξεκινούσαν οι κυβόλιθοι –ίδιου χρώματος– οι παλιοί, και του λέω «βάλε εδώ το χέρι σου από τη μία πλευρά κι από την άλλη». Το έβαλε, τρελάθηκε! «Τι είναι αυτό;» μου λέει. Τεράστια διαφορά θερμοκρασίας. Κάθισε λοιπόν εκεί πέρα και όποιος περνούσε, μα γιαγιάδες, μα παππούδες, μα μαμάδες με καροτσάκια, όλους τους έλεγε «βάλ’ τα χέρια σου, βάλ’ τα χέρια σου»! Μετά όταν έγιναν τα εγκαίνια, δέκα η ώρα το βράδυ, είχε έρθει ο Γιώργος Παπανδρέου να το εγκαινιάσει σε μια γιορτή στον Φλοίσβο, τον αρπάζει και του λέει «βάλ’ τα χέρια σου!». Του λέω νύχτα είναι, δεν θα το καταλάβει! Γίναμε πολύ φίλοι, αρκεί να σας πω ότι όταν πήρε το βραβείο, που πήγε στις Βρυξέλλες, με πήρε από εκεί και έκλαιγε. Ναι, έκλαιγε και με ευχαριστούσε. Είναι σοβαρός άνθρωπος.\nΈπειτα ορίστηκα πρόεδρος του Κέντρου Ανανεώσιμων Πηγών Ενέργειας, και η τότε υπουργός Περιβάλλοντος Τίνα Μπιρμπίλη κατάφερε να χρηματοδοτήσει 80 τέτοιες εφαρμογές σε όλη την Ελλάδα. Πολλές γίνανε σωστά, πολλές τελείως λάθος γιατί όπως ξέρετε οι δήμαρχοι στην Ελλάδα κάνουν τα δικά τους, πολλές δεν έχουν γίνει ακόμα, εν πάση περιπτώσει υπήρχε μια μεγάλης κλίμακας εφαρμογή. Μετά έπεσε αυτή η κυβέρνηση, ήρθανε οι άλλοι, τα ξεχάσανε τελείως και ό,τι έργο ήταν για μείωση θερμοκρασίας πήγε στον βρόντο…\nIS: Πόσες επεμβάσεις ολοκληρώθηκαν τότε και έγιναν σωστά;\nΚαμία δεκαπενταριά. Μιλάμε για υλικά, για πράσινο, για νερό, για συνδυασμούς, μια σειρά από τέτοια πράγματα. Στο Περιστέρι έγινε μια πολύ ωραία εφαρμογή, στον Άγιο Ιερόθεο (Βιοκλιματικό Πάρκο Χωράφας). Είναι πάρα πολύ ενδιαφέρουσα και μάλιστα εκεί χρησιμοποιήθηκαν και συστήματα με γεωθερμικά πηγάδια, δηλαδή είχαμε φυτέψει στο έδαφος στα τρία μέτρα σωλήνες – το έδαφος είναι πολύ πιο ψυχρό και κυκλοφορεί ο αέρας και βγαίνει κρύος.\nIS: Αυτά ήταν πιο μικρά έργα. Τι σημαίνει να σχεδιάσεις ένα μεγάλο έργο ανάσχεσης;\nΓια να σχεδιάσεις ένα έργο ανάσχεσης (mitigation) στην πραγματικότητα πρώτα και βασικά πρέπει να καταλάβεις ποιο είναι το πρόβλημα, γιατί η πόλη έχει υπερθέρμανση. Είναι διαδικασία όμοια με αυτή που ακολουθούμε στην ιατρική, πρώτα εξετάζουμε τον ασθενή, βρίσκουμε τα αίτια της ασθένειας και μετά δίνουμε το φάρμακο. Κάθε πόλη έχει διαφορετικό λόγο υπερθέρμανσης. Άλλο πράγμα το Ριάντ, άλλο η Καλκούτα, άλλο η Αθήνα, άλλο το Σίδνεϊ. Η υπερθέρμανση ας πούμε στο Ριάντ και σε ένα βαθμό και στο Σίδνεϊ οφείλεται στον αέρα ο οποίος έρχεται από την έρημο. Όταν φυσάει ο αέρας από την έρημο, έρχεται κι έχει θερμοκρασία 50 βαθμούς, τι να κάνεις. Αντίθετα η Καλκούτα έχει πρόβλημα εξαιτίας της μεγάλης πυκνότητας των υλικών, και η Κουάλα Λουμπούρ το ίδιο. Το Σίδνεϊ έχει αφενός τον άνεμο από την έρημο, αλλά από την άλλη έχει και τον ωκεανό, που φέρνει την αύρα. Άρα κάθε συγκεκριμένο πλάνο πρέπει να το προσαρμόσεις στις λύσεις που έχεις.\nΤα εργαλεία μας είναι μεταξύ άλλων τα υλικά που έχουμε φτιάξει, τα λεγόμενα υπέρψυχρα, supercool materialsThe super-cool materials that send heat to space | nature, που τα έχουμε δημιουργήσει εμείς εδώ στην Αυστραλία στο πανεπιστήμιο. Για να σας δώσω να καταλάβετε, πέρυσι το καλοκαίρι που τα τεστάραμε στην έρημο της Αυστραλίας, ήταν 44 βαθμούς η θερμοκρασία και η ακτινοβολία ήταν 1000W, τεράστια. Η θερμοκρασία των υλικών ήταν 25 βαθμοί. Είναι φυσικά κλιματιστικά.\nΘερμική εικόνα ενός πάνελ με supercool επίστρωση έξω από το Πανεπιστήμιο Κολούμπια στη Νέα Υόρκη. [Πηγή: Jyotirmoy Mandal]\nΑυτά τα υπέρψυχρα υλικά έχουν το χαρακτηριστικό ότι στέλνουν την πλεονάζουσα θερμότητα που έχουν στο διάστημα. Για να καταλάβετε, η γη έχει ένα παράθυρο, από το οποίο η θερμότητα που εκπέμπει φεύγει, αλλιώς η γη θα ήταν υπέρθερμη. Αυτό το παράθυρο το κλείνει το φαινόμενο του θερμοκηπίου, πάνε τα αέρια και το κλείνουν. Εμείς έχουμε φτιάξει υλικά που εκπέμπουν σε τέτοια μήκη κύματος, ώστε να φεύγει η θερμότητα απευθείας στο διάστημα.\nIS: Άρα δεν εγκλωβίζεται από το θερμοκήπιο;\nΑπό την ατμόσφαιρα δεν εγκλωβίζεται, καθόλου. Σκεφτείτε πως η ατμόσφαιρα είναι σαν μία ομπρέλα, που ό,τι εκπέμπει από κάτω η γη, χτυπάει πάνω της και ξαναγυρίζει. Με εξαίρεση μια τρύπα που έχει. Εμείς αξιοποιούμε αυτό το παράθυρο της ατμόσφαιρας (από 8 έως 11 μικρά) και φτιάχνουμε υλικά τα οποία στέλνουν αυτή την ακτινοβολία μόνο εκεί.\nIS: Δεν αντανακλούν τα υλικά αυτά;\nΝαι αυτά τα υλικά τα υπέρψυχρα έχουν πολύ μεγάλη ανάκλαση, της τάξης του 97%, και είναι μόνο για ταράτσες. Αλλά σήμερα εμείς σχεδιάζουμε και έχουμε φτιάξει – δηλαδή μας έχει χρηματοδοτήσει η αυστραλιανή κυβέρνηση και τα δουλεύουμε σε συνεργασία με μία αυστραλιανή βιομηχανία – έγχρωμα τέτοια υλικά, που δεν έχουν μεγάλη ανάκλαση αλλά κατορθώνουν να έχουν χαμηλή θερμοκρασία, γιατί εκπέμπουν φθορισμό, δηλαδή έγχρωμη ακτινοβολία.\nΑπό κει και πέρα έχουμε κι άλλα υλικά που δεν έχουν τόση ανάκλαση και δεν πετυχαίνουν και τέτοια αποτελέσματα βέβαια, σαν κι αυτά που χρησιμοποιήθηκαν στον Φλοίσβο για παράδειγμα. Έχουμε το πράσινο, που είναι ένα μεγάλο εργαλείο αλλά έχει προβλήματα, όπως ότι όταν χρησιμοποιείς πράσινο πρέπει να υπολογίσεις πόσο νερό θα χρησιμοποιήσεις, γιατί το νερό έχει πολύ μεγάλη σημασία, δεύτερον τα δέντρα πάνω από μία θερμοκρασία σταματάνε να παράγουν κλιματισμό/ψύξη, γιατί πάνω από 36-37 βαθμούς σταματάνε να κυκλοφορούν τα υγρά τους. Όταν ξεπερνά η θερμοκρασία τους 36 βαθμούς τα δέντρα θέλουν να προστατεύσουν τα υγρά τους για να μην ξεραθούν και δεν τα κυκλοφορούν.\nIS: Παρόλα αυτά η σκιά που κάνουν δεν παίζει ρόλο στη μείωση της θερμοκρασίας;\nIS: Στην Αθήνα ποιοι είναι οι λόγοι της υπερθέρμανσης;\nΠολύ μεγάλη συγκέντρωση απορροφητικών υλικών, πολύ μπετόν και άσφαλτος – τα υλικά είναι ο ένας βασικός λόγος. Δεύτερος είναι η πολύ μεγάλη πυκνότητα στη δόμηση, δεν μπορεί ο αέρας να κυκλοφορήσει μέσα στην πόλη για να την ψύξει. Μετά δεν υπάρχει πράσινο, είναι πολύ λίγο, για να βοηθήσει, δεν υπάρχει νερό παρά μόνο στις παράκτιες περιοχές (το νερό μπορεί να είναι οτιδήποτε δημιουργεί εξάτμιση μέσω του νερού, συντριβάνια, μια ανοιχτή επιφάνεια, ποτάμι, λίμνη, τέτοια πράγματα). Ακόμα υπάρχει πολύ μεγάλη ανθρωπογενής θερμότητα, από τα αυτοκίνητα, τη βιομηχανία, όλα αυτά.\nIS: Όλα αυτά που αναφέρατε δημιουργούν και το φαινόμενο της θερμικής νησίδας;\nΝαι. Η Αθήνα έχει μια θερμική νησίδα από 7 έως 10 βαθμούς, από τις μεγαλύτερες στον κόσμο. Αυτό σημαίνει ότι το θερμότερο και το ψυχρότερο σημείο στην περιοχή της ευρύτερης Αθήνας έχουν από 7 έως 10 βαθμούς διαφορά.\nΗ Αθήνα και η Ελλάδα έχουν τεράστιο πρόβλημα υπερθέρμανσης, όλες οι πόλεις της χώρας. Το πρόβλημα αυτό θα γίνει γιγαντιαίο μέχρι το 2050. Αυτό δημιουργεί ένα τεράστιο κόστος στη χώρα και ταυτόχρονα ένα τεράστιο πρόβλημα στους πολίτες χαμηλού εισοδήματος, που δεν μπορούν να έχουν κλιματισμό γιατί δεν έχουν τα χρήματα, ή αν έχουν, επειδή κατοικούν σε κτίρια που δεν έχουν υψηλή απόδοση και είναι σε περιοχές που συνήθως έχουν πρόβλημα θερμικής νησίδας, σύμφωνα με τα στοιχεία χρειάζονται 100% περισσότερη ενέργεια από ό,τι ο μέσος πληθυσμός. Επομένως το πρόβλημα μεγαλώνει δραματικά.\nΣυν το γεγονός ότι δεν συζητάμε καθόλου τη γιγαντιαία θνησιμότητα το καλοκαίρι. Πεθαίνουν οι παππούδες, είναι 300% περισσότεροι οι θάνατοι, και μάλιστα στις περιοχές χαμηλού εισοδήματος – είναι ταξικό το πρόβλημα, καθαρά.\nIS: Στον υπόλοιπο κόσμο τι γίνεται;\nΤο Σίδνεϊ έχει κι αυτό 10 βαθμούς αλλά έχει έρημο δίπλα του. Και το Δελχί συγκρίνεται με την Αθήνα, η Σαγκάη, πόλεις τρίτου κόσμου κυρίως. Στην Ευρώπη, το Λονδίνο έχει 5-6 βαθμούς και είναι η πρώτη πόλη που μετρήθηκε η θερμική νησίδα το 1908. Το Παρίσι έχει 5-6 βαθμούς, το Βερολίνο δεν έχει ιδιαίτερα γιατί είναι βόρεια χώρα, η Μόσχα μπορεί να έχει το καλοκαίρι και 12 βαθμούς, η Νέα Υόρκη έχει 6-7 βαθμούς, το Σαν Φρανσίσκο 5, το Λος Άντζελες 5-7, αλλά υπάρχουν μεγάλα προγράμματα εκεί πέρα που το αντιμετωπίζουν.\nIS: Ο ρόλος του περιαστικού πράσινου ποιος είναι;\nΠολύ μεγάλος, το περιαστικό πράσινο στην πραγματικότητα βοηθά μειώνοντας τη θερμοκρασία του αέρα που μπαίνει στην πόλη. Δημιουργεί διαφορές θερμοκρασίας, δηλαδή δημιουργεί κινήσεις. Όταν κάηκε πριν 12 χρόνια η Πάρνηθα, είχαμε μετρήσει τότε τις διαφορές θερμοκρασίες και διαπιστώσαμε στην περιοχή κάτω από την Πάρνηθα, στα νότια, στο επόμενο καλοκαίρι 2,5 βαθμούς υψηλότερη θερμοκρασία.\nΟ κ. Σανταμούρης σε συνέντευξη τύπου των Greenpeace και WWF για την αντιμετώπιση των επιπτώσεων της πυρκαγιάς στην Πάρνηθα, 10/07/2007. [Τατιάνα Μπόλαρη/Eurokinissi]\nIS: Και ο ρόλος του αστικού πρασίνου;\nΠολύ μεγάλος, βοηθάει πάρα πολύ στο να έχεις σκιά, στο να έχεις εξατμισοδιαπνοή, πέρα από τα άλλα πλεονεκτήματα του πρασίνου που είναι το οξυγόνο, η κατακράτηση των νερών και όλα αυτά. Το αστικό πράσινο βοηθάει όμως στη μείωση της θερμοκρασίας στον χώρο που βρίσκεται και το πολύ 50 μέτρα γύρω από αυτόν, όχι περισσότερο.\nΜην νομίζετε δηλαδή ότι επειδή θα έχετε ένα πάρκο στο ένα χιλιόμετρο θα σας επηρεάσει ουσιαστικά θερμικά. Και εξαρτάται και από το τι είναι γύρω γύρω από το πάρκο. Εάν πάτε στον Εθνικό Κήπο, και μπείτε μέσα, θα διαπιστώσετε ότι η θερμοκρασία μια κανονική μέρα από το εξωτερικό περιβάλλον μπορεί να είναι 3-4 βαθμούς χαμηλότερη. Μόλις βγείτε από το πάρκο, στο περίπτερο, λίγα μέτρα από την πύλη, θα έχετε 5 βαθμούς υψηλότερη θερμοκρασία. Είναι σαν να έχεις βάλει φωτιά γύρω από το πάρκο, επειδή έχει τα αυτοκίνητα. Περιορίζεται πολύ η εμβέλειά του από το γεγονός ότι γύρω περιβάλλεται από μάζες ζεστού αέρα. Σκεφτείτε ότι έχετε ένα πάρκο και γύρω γύρω βάζετε φωτιά, δεν μπορεί να περάσει ο κρύος αέρας! Δημιουργούνται διαφορές πίεσης οι οποίες δεν επιτρέπουν να φύγει πολύ.\nIS: Στην Αθήνα αν έπρεπε κάποιος να ξεκινήσει από κάπου, τι θα έκανε; Τα μικρά βήματα που θα μπορούσε να κάνει κάθε δήμος τώρα, χωρίς να δώσει πολλά χρήματα;\nΠρώτο και βασικό πράγμα είναι να ξέρεις πού έχεις υπερθέρμανση και γιατί. Αν δεν έχεις κάνει ουσιαστικά αυτό το σκάνινγκ που λέω, δεν μπορείς να κάνεις τίποτε, γιατί θα πας να φυτέψεις οπουδήποτε οτιδήποτε και να κάνεις ό,τι θέλεις. Η εμπειρική διαδικασία δεν έχει κανένα αποτέλεσμα, είναι σαν να έχετε καρκίνο και να πάτε σε γιατρό που κάνει παραδοσιακή κινεζική ιατρική, δεν θα το λύσετε το πρόβλημα. Επομένως πρέπει να έχει κανείς μία επιστημονική προσέγγιση. Το πρώτο και βασικό είναι να κάνεις ουσιαστικά μία χωροθέτηση της υπερθέρμανσης και να κατανοήσεις τα αίτια. Από τη στιγμή που τα ξέρεις, ξέρεις και το αντίστοιχο φάρμακο. Αν για παράδειγμα σε μια περιοχή η υπερθέρμανση οφείλεται στην κίνηση των αυτοκινήτων, το να πάω εγώ να αλλάξω τα υλικά δεν έχει κανένα αποτέλεσμα. Είναι σαν να έχει ο άλλος φυματίωση και να του δώσω φάρμακα για τη φαλάκρα. Χρειάζεσαι επομένως ένα mitigation plan για κάθε πόλη, που λέει έχω αυτά τα προβλήματα, εξαιτίας αυτού και αυτού και αυτού, εάν βάλω αυτά τα μέσα θα έχω αυτά τα αποτελέσματα.\nIS: Αυτό πρέπει να γίνει σε επίπεδο δήμων; Ή πρέπει να γίνει συνολικά σε επίπεδο πόλης π.χ. Αθήνας;\nΜπορεί να γίνει και σε επίπεδο λεκανοπεδίου, εμείς τώρα τελειώσαμε μια μελέτη για το πράσινο σε όλο το λεκανοπέδιο, για το πόσο μπορεί να επηρεάσει τη θερμοκρασία με διάφορα σενάρια αύξησής του – αυτό μπορεί να γίνει και σε επίπεδο δήμων. Αλλά χωρίς τέτοιο πλάνο, το να κάνεις εμπειρικές κινήσεις, πάω π.χ. να αλλάξω τα πεζοδρόμια στην Πανεπιστημίου ή να βάλω γλάστρες στην Πανεπιστημίου, είναι συγγνώμη που θα το πω, φαιδρότητες. Πρώτο και βασικό είναι να έχεις ένα σοβαρό πρόγραμμα ανάσχεσης και προσαρμογής. Αν δεν το έχεις, πηγαίνεις και βάζεις δέντρα εδώ, κάτι άλλο εκεί, ούτε ξέρεις γιατί, ούτε και θα έχεις κανένα αποτέλεσμα.\nIS: Δεν έχει γίνει ποτέ τέτοια μελέτη;\nΠαλιά προσπαθούσαμε, είχαμε συμφωνήσει, αλλά δεν προχώρησε, μετά αυτά καταχωνιάστηκαν, χαθήκαν όλα, πάνω από όλα σήμερα είναι το θεαθήναι όπως ξέρετε. Προχθές διάβαζα «θα βάλουμε ψυχρά πεζοδρόμια». Πού θα τα βάλετε ρε παιδιά; Γιατί; Πώς θα τα ελέγξετε αυτά που θα σας δώσουν; Πώς θα ελέγξετε τις μετρήσεις; Λόγια του αέρα. Εντάξει, λέει ο δήμος Αθήνας πως έχει υπεύθυνο για την ανάσχεση της κλιματικής αλλαγής. Αν δεν έχεις όμως μελέτες να ξέρεις πού είναι το πρόβλημά σου, τι να κάνεις;\nΑν εγώ σας αναθέσω εσάς που δεν είστε γιατρός να πάτε σε ένα νοσοκομείο που είναι γεματο ασθενείς και να πιάσετε τον καθένα να του δώσετε φάρμακα, θα το κάνετε; Αυτά είναι ερασιτεχνισμοί, θέλει σοβαρότητα.\nIS: Σε ατομικό επίπεδο, έχει σημασία να παλεύει κανείς για να σώσει τα δέντρα της γειτονιάς του;\nΦυσικά, και μεγάλη. Κάθε δήμος, όπως όλοι οι μεγάλοι δήμοι στον κόσμο, πρέπει να έχει ένα πρόγραμμα προσαρμογής και ανάσχεσης. Το οποίο δεν είναι για το τι κάνουμε σήμερα, είναι μέχρι το 2050. Μέχρι τότε η θερμοκρασία στην πόλη μπορεί να αυξηθεί και 4 και 5 βαθμούς. Για να σας δώσω να καταλάβετε, κατά τη διάρκεια των καυσώνων στην Αθήνα η αστική νησίδα αυξάνεται κατά 4 βαθμούς. Υπάρχει συνέργειαSynergies between Urban Heat Island and Heat Waves in Athens (Greece), during an extremely hot summer (2012) | Scientific Reports 7 ανάμεσα στη γενική και την τοπική κλιματική μεταβολή. Επομένως όσο αυξάνεται η ένταση της γενικής, το φαινόμενο μέσα στην πόλη μεγαλώνει.\nIS: Δηλαδή οι 7 με 10 γίνονται 11 με 15 βαθμοί;\nΝαι μπορεί να γίνει και πολύ περισσότερο. Γιατί στη διάρκεια των καυσώνων δεν έχετε ανέμους, επομένως δεν έχετε τον μηχανισμό ψύξης της πόλης, δεύτερον δεν έχετε εξάτμιση, είναι πολλά, αναφέρονται σε μια μελέτηSynergies between Urban Heat Island and Heat Waves in Athens (Greece), during an extremely hot summer (2012) | Scientific Reports 7 που δημοσιεύτηκε στο nature, που κάναμε μαζί με το Αστεροσκοπείο.\nIS: Πίσω στη μελέτη ανάσχεσης, αν υποθέσουμε ότι γίνεται, μετά είναι μεγάλο το κόστος της υλοποίησης;\nΜια πόλη που αυτή τη στιγμή σχεδιάζουμε όλη την ανάσχεση –ίσως είναι το μεγαλύτερο πρόγραμμα mitigation– το Ντάργουιν της Αυστραλίας, της τάξης των 400.000 κατοίκων, το πρόγραμμα είναι 250 εκατ. δολαρίων Αυστραλίας, δηλαδή περίπου 150 εκατ. ευρώ. Το πρόγραμμα του Ριάντ μπορεί να φτάσει και τα 500 και 600 εκατ. δολάρια. Αλλά προσέξτε, αυτό είναι win-win. Δηλαδή πρώτον έχεις πολύ μεγάλα κέρδη γιατί μειώνεις την κατανάλωση ενέργειας κατά 40-50%. Δεύτερον, μειώνεις τη θνησιμότητα στη διάρκεια του καλοκαιριού κατά 40% και αυξάνεις την παραγωγικότητα. Μειώνεις δραματικά τις ανάγκες για νέους σταθμούς ηλεκτρικής ενέργειας. Φέτος το καλοκαίρι στην Ελλάδα στη διάρκεια του καύσωνα με το ζόρι βγήκε το ρεύμα βάζοντας τον λιγνίτη μπροστά, γιατί ενώ είχε εγκατεστημένη ισχύ στις ανανεώσιμες 55%, οι ανανεώσιμες δεν μπορούσαν να του δώσουν ούτε 14%. Λόγω των ανέμων που δεν είχε, κι επειδή η αιχμή της κατανάλωσης είναι τη νύχτα, τότε βάζουν μπροστά τα κλιματιστικά, αλλά τα φωτοβολταϊκά τότε δεν υπάρχουν. Επομένως αυτό που γίνεται στην Ελλάδα, που βάζουν κάποιους να φτιάχνουν σταθμούς ΑΠΕ χωρίς παράλληλα να φτιάχνουν αποθήκευση, στην πραγματικότητα είναι σαν να λες πως όταν όλα είναι μια χαρά εγώ θα σου πουλάω και θα κερδίζω, όταν όμως έχεις πρόβλημα, θα φτιάξεις εσύ κράτος το σύστημα αποθήκευσης.\nΙS: Υπάρχουν τεχνολογίες αποθήκευσης που μπορούν να δώσουν το αποθηκευμένο ρεύμα το βράδυ;\nΦυσικά! Να σας δώσω να καταλάβετε, όταν έχεις περίσσεια ρεύματος ας πούμε στην Κρήτη, παίρνεις το νερό από τη θάλασσα, το ανεβάζεις σε ένα υψόμετρο και όταν σου λείπει ρεύμα το κατεβάζεις και παράγεις ρεύμα. Είναι η λεγόμενη αντλησιοταμίευση. Από κει και πέρα υπάρχει το υδρογόνο, που ακόμα δεν είναι έτοιμο αλλά σιγά σιγά αναπτύσσεται, οι μπαταρίες κλπ. Αλλά δεν μπορείς να φτιάχνεις σταθμούς σήμερα χωρίς αποθήκευση, γιατί στην αιχμή δεν μπορείς να καλύψεις τις ανάγκες σου, πώς θα το κάνεις, θα βάλεις μπροστά τα λιγνιτικά σου και θα πληρώσεις τεράστια κόστη; Θα βάλεις το κράτος να φτιάξει αποθήκευση; Το κόστος της είναι γιγαντιαίο, γιατί δουλεύει πολύ λίγες μέρες. Επομένως δεν μπορείς να δίνεις το φιλέτο σε κάποιον και να του λες «φτιάξε κάτι που είναι φτηνό και θα οικονομάς, αλλά το ακριβό κομμάτι θα το κάνω εγώ».\nIS: Να συνοψίσουμε κλείνοντας;\nΒεβαίως, αυτά που πρέπει να γίνουν: Πρώτον χαρτογράφηση των περιοχών με υπερθέρμανση, δεύτερον κατανόηση των αιτίων, τρίτον δημιουργία προγράμματος αντιμετώπισης, τέταρτον πιλοτικά προγράμματα, πέμπτον ευρείας κλίμακας εφαρμογές, έκτον εφαρμογές στα κτίρια ώστε να μειωθεί η ενεργειακή τους κατανάλωση και να βελτιωθεί η κατάστασή τους – αυτά μπορούν να δημιουργήσουν μια σημαντική ανάσχεση και προσαρμογή, αλλά υπάρχει ένα θέμα, ότι απαιτούν χρήματα. Πότε είναι win-win αυτά τα έξοδα; Όταν ξοδεύονται και δημιουργούν προστιθέμενη αξία σε μία χώρα. Αν π.χ. πάτε εσείς να μειώσετε την κατανάλωση ενέργειας σε μια πολυκατοικία, έχετε πολλούς δρόμους. Ο ένας είναι να βάλετε μόνωση, διπλά τζάμια, αερισμό κλπ. Ο άλλος είναι να πάτε να το γεμίσετε φωτοβολταϊκά. Ποια η διαφορά; Και τα δύο μπορεί να έχουν το ίδιο ενεργειακό αποτέλεσμα, αλλά η πρώτη λύση έχει προστιθέμενη αξία για τη χώρα, γιατί τα προϊόντα αυτά παράγονται στην Ελλάδα, οπότε βοηθούν στην ανάπτυξη της χώρας, δημιουργούν απασχόληση και βιομηχανία. Τα φωτοβολταϊκά έχουν ασήμαντη παραμένουσα αξία, μόνο την εγκατάσταση, οπότε είναι σαν να παίρνετε τα χρήματα και να τα δίνετε στην Κίνα. Άρα κάθε λύση είναι μια ευκαιρία για την ανάπτυξη της χώρας, αν χαθεί μοιράζοντας τα χρήματα σε λάθος τεχνολογίες έχει χαθεί μια γιγαντιαία ευκαιρία για τη χώρα.\nΑρχισυντάκτρια του inside story. Εργάστηκε σαν δημοσιογράφος στην εκπομπή Φάκελοι στο Mega και Νέοι Φάκελοι στον ΣΚΑΪ (2002-2011).\nΠιστεύει πως όλοι οι άνθρωποι έχουν μία ιστορία που αξίζει να ειπωθεί\nΈχει πτυχία στην ιστορία και τις ευρωπαϊκές σπουδές και μια πρόσφατη άδεια ξεναγού, που κάποτε θα αξιοποιήσει.\nΠερισσότερο από όλα αγαπά τις δημοσιογραφικές αποστολές και να μιλά με τους ανθρώπους.\n07 09 2021 | 08:35\nΜάνθος Σανταμούρης: Η κλιματική αλλαγή και η αντιμετώπισή της – Podcast\n24 08 2021 | 08:37\nΜάνθος Σανταμούρης: «Η κλιματική αλλαγή φέρνει στη ΝΑ Μεσόγειο ανεμοστρόβιλους, ερημοποίηση και πλημμύρες»\n27 01 2021 | 11:19\nM.Σανταμούρης: Μηδενισμός της Ενεργειακής Κατανάλωσης, Της Ενεργειακής Ένδειας και της Τοπικής Κλιματικής Μεταβολής. Καινοτομώντας προς τον μηδενισμό.\nThe state of forests and forestry\nWhat role can EU play in Africa’s clean energy transition?\nClimate Change Job Vacancies Update - 24 June 2022\nEnvironmental challenges in the Mediterranean region in focus during the meeting between…


Στρόβιλος - Ο Κος Πενθήμερος, Β' μέρος, 57. Γεννα...\nΟ Κος Πενθήμερος, Β' μέρος, 57. Γενναίος εραστής\nΛοιπόν, Τηλέμαχε, άκου: Χάϊδεψε τον ένα λόφο στάσου στην κορυφή του πιάσε με το δείκτη και το μέσο τη θηλή, πήδα μαλακά στην κοιλάδα και κάνε ακριβώς το ίδιο στο άλλο στήθος. Αλλά μη μείνεις εκεί προχώρησε. Γράψε μια ευθεία με το δείκτη ως τον αφαλό, χάϊδεψε τους γοφούς της με τις δυό σου παλάμες ανοιχτές, φρόντισε να είναι πυρωμένες και κόκκινες ύστερα ατένισε την πιο βαθιά κοιλάδα ανάμεσα στα σκέλη της. Αυτήν που οι Κινέζοι τη λένε κοιλάδα με τους ροδώνες. Αλλά μη μείνεις εκεί χάσκοντας γιατί κινδυνεύεις να πνιγείς μέσα στην υγρασία.\nΚάνε αυτό που κάνουν όλοι οι γενναίοι Τηλέμαχοι. Όσοι μάχονται από μακρυά μπορούν να κάνουν το ίδιο εκ του σύνεγγυς. Πρέπει να εισβάλεις στους ροδώνες. Επιθετικά χωρίς δισταγμούς. Μεμιάς σαν να χώνεις το σπαθί σου στην κοιλιά του εχθρού. Διαπέρασε τον κόλπο μην το ατενίζεις μόνο. Από θεατής γίνε εραστής. Εξάλλου θα μπεις στον ίδιο κόλπο από τον οποίο βγήκες. Την ίδια στιγμή σφράγισε την ομιλητική της σχισμή που λέει πως μάχεσαι από μακρυά και δάγκωσέ της τη γλώσσα.\nΉταν πολύ απλό.\nΚοίταξες μια μουτζούρα στο ταβάνι και αγρύπνησες, προηγουμένως είδες τη φιγούρα της μπροστά σ’ εκείνον τον πίνακα του θεοπάλαβου Μαγκρίτ. Πρώτα είδες μια γυναίκα που δε γνώριζες μπροστά σε δυό εραστές με καλυμμένα κεφάλια να πρόκειται να φιληθούν. Ένας αέρας, από τη Σερβία φερμένος, φύσηξε πίσω από το σώμα σου. Κοίταξες την οπίσθια όψη της. Εκείνη το κατάλαβε και γύρισε να σε κοιτάξει. Έπειτα ένας αέρας θρόϊσε το φόρεμά της. Χρώματα, μυρωδιές συστάσεις, ονόματα, βιβλία, πίνακες, επιστολές, γελοιότητες, μάχες, μονοπάτια, δίδυμοι λοφίσκοι, τι δεν καταλαβαίνεις πια. Ήταν απλό.\nΧάϊδεψες δυό λόφους πήδηξες απαλά στην κοιλάδα, είδες ροδώνες, υγρασία. Βυθίστηκες μέσα, παλινδρόμησες αρκετά, εκείνη στέναξε, σπαρτάρισε, μουρμούρισε, ψιθύρισε, σ' ένιωσε μέσα της, εσύ έβγαλες μια κραυγή, μια ιαχή κι από γενναίος έγινες εραστής.\nΕίσαι πια ο ερωτευμένος Τηλέμαχος. Κι εκείνη, η Ελεονώρα με το δίδυμο όνομα. Πρόφερε το διπλό της όνομα. Άκου την να προφέρει το δικό σου. Θ’ ανέβεις και θα ξανακατέβεις στους λόφους πολλές φορές θα κατέβεις ξανά στην κοιλάδα θα μάθεις να αγαπάς το κορμί της.\nΘα το χαϊδεύεις, θα το φιλάς, θα μπαίνεις μέσα του. Κι αυτό θα γίνεται ξανά και ξανά και θα νιώθεις όλο και καλύτερα, όλο και πιο όμορφα ανάμεσα στους λόφους της όταν θα ακουμπάς το προφίλ σου σαν πολεμιστής που αναπαύεται και δεν θα είσαι πια μακρυά της.\nΑλλά εκείνη θα ξέρει πάντα περισσότερα από σένα θάναι πιο δυνατή, πιο όμορφη, πιο έξυπνη, πιο σπουδαία και δεν θα παραδίδεται εντελώς όπως όλοι οι κατακτημένοι.\nΠου πας; Μη γυρίσεις τα νώτα σου στο κατακτημένο σώμα. Σήκωσέ το και στροβιλιστείτε σ’ ένα βαλς.\nΣυντόνισε τα βήματά σου με τα δικά της τα βήματα. Πρόσεχε μόνο μην την πατήσεις. Έχεις καιρό να χορέψεις με μια τέτοια ντάμα. Είσαι ένας βαλές, κάποτε θα γίνεις ρήγας. Βάλε μια κούπα ανάμεσά σας κι ένα σπαθί.\nΆκουσε τους ήχους του βαλς.


Προχωρούν οι διαγωνιστικές διαδικασίες αξιοποίησης των ναυπηγείων Σκαραμαγκά\nΠαρασκευή, 29 Μαϊου 2020 09:43:54 ΠΜ\nΑρχική›Ειδήσεις›Ναυτιλία›Προχωρούν οι διαγωνιστικές διαδικασίες αξιοποίησης των ναυπηγείων Σκαραμαγκά\n17:57 - 02 Μαϊ 2019 | Ναυτιλία\nΑπορρίφθηκε από το Εφετείο Αθηνών η έφεση των Ναυπηγείων Σκαραμαγκά (ΕΝΑΕ) κατά της απόφασης υπαγωγής της σε καθεστώς ειδικής διαχείρισης (725/2018). Η απόφαση ελήφθη από το Μονομελές Πρωτοδικείο Αθηνών μετά από αίτημα του Ελληνικού Δημοσίου και της Τράπεζας Πειραιώς για την υπαγωγή των ναυπηγείων σε καθεστώς ειδικής διαχείρισης. Ο ειδικός διαχειριστής έχει ήδη προχωρήσει σε διαγωνιστικές διαδικασίες αξιοποίησης των ναυπηγείων.\nΣημειώνεται ότι η λεγόμενη «στρατιωτική συμφωνία» για τα Ναυπηγεία Σκαραμαγκά προέβλεπε ποιο τμήμα είναι το στρατιωτικό και ποιο το εμπορικό και αυτό έγινε τότε αποδεκτό και από τις δύο πλευρές δηλαδή τόσο από την ΕΝΑΕ, όσο και από το Ελληνικό Δημόσιο, προκειμένου να υλοποιηθεί στην πράξη η απόφαση του Ευρωπαϊκού Δικαστηρίου που επέβαλε στην Ελλάδα την ανάκτηση παράνομων κρατικών ενισχύσεων από τα Ναυπηγεία Σκαραμαγκά, ύψους άνω των 650 εκατ. ευρώ.\nΗ απόφαση για τις κρατικές ενισχύσεις εκδόθηκε από το Δικαστήριο της Ευρωπαϊκής Ένωσης (ΔΕΕ) το 2008 και με ευθύνη των ναυπηγείων δεν εφαρμόστηκε ποτέ.\nΥπενθυμίζεται ότι σε επιστολή της Ευρωπαϊκής Επιτροπής από τις 05/05/2017, αναφέρεται ότι: «Μία από τις δεσμεύσεις που έπρεπε να υλοποιηθούν στο πλαίσιο «στρατιωτικής συμφωνίας» είναι η πώληση των μη στρατιωτικών περιουσιακών στοιχείων του ναυπηγείου. Ωστόσο, στις 8 Αυγούστου 2012, ο εντολοδόχος ο οποίος διορίστηκε για την πώληση των εν λόγω περιουσιακών στοιχείων ενημέρωσε την Επιτροπή ότι τα Ελληνικά Ναυπηγεία διαφωνούσαν επί της αρχής με τον κατάλογο των προς πώληση περιουσιακών στοιχείων. Υπό τις περιστάσεις αυτές, είναι προφανές ότι οι δεσμεύσεις δεν εφαρμόστηκαν».\nΣύμφωνα με το ΑΠΕ-ΜΠΕ, ένα από τα επιχειρήματα του Ελληνικού Δημοσίου, αναφορικά με το καθεστώς ειδικής διαχείρισης, ήταν οι οφειλές της ΕΝΑΕ προς τους πιστωτές της. Όπως σημειωνόταν, ειδικότερα προς το Ελληνικό Δημόσιο υπήρχε οφειλή ύψους άνω των 620 εκατ. ευρώ, λόγω της χορήγησης παράνομων κρατικών ενισχύσεων, οι οποίες έχουν καταστεί ληξιπρόθεσμες και μαζί με τις προσαυξήσεις ξεπερνούν τα 667 εκατ. ευρώ, στην Τράπεζα Πειραιώς υπάρχουν οφειλές συνολικού ύψους 24 εκατ. ευρώ, πλέον τόκων υπερημερίας από 1.04.2017 ενώ στους εργαζόμενους οφείλεται συνολικό ποσό άνω των 176 εκατ. ευρώ (αποδοχές και άλλες αξιώσεις των εργαζομένων της ΕΝΑΕ).\nΌπως είπε πρόσφατα ο αναπληρωτής υπουργός Οικονομίας και Ανάπτυξης Στέργιος Πιτσιόρλας «το εμπορικό σκέλος έχει ήδη βγει σε διαγωνισμό, από τον ειδικό διαχειριστή, έχει ολοκληρωθεί και ήδη βρίσκεται σε διαδικασία κατακύρωσης προσφορών. Παράλληλα, ετοιμαζόμαστε να βγάλουμε άμεσα σε διαγωνισμό το στρατιωτικό κομμάτι των ναυπηγείων.\nΌσον αφορά την πρόσφατη απόφαση του εφετείου που απέρριψε το αίτημα αναστολής για την απόφαση της Διαιτησίας, που επιδίκασε 150 εκατ. σε βάρος του Ελληνικού Δημοσίου, αν και η αρχική απαίτηση της εταιρείας ήταν άνω του 1 δισ., αυτή δεν βάζει κανένα εμπόδιο στη διαδικασία ειδικής διαχείρισης. Ακόμα κι αν το Δημόσιο φτάσει κάποια στιγμή να καταβάλει αυτά τα χρήματα, αυτά θα προσμετρηθούν στο ενεργητικό και με βάση τον πίνακα κατάταξης θα πληρωθούν οι πιστωτές, επομένως εκεί μεγαλύτερο μερίδιο θα πάει στους εργαζόμενους».


Φτελιά - Forum για τα Bonsai\n08-04-14, 19:25 #1\nΑυτή η φτελιά είχε αγοραστεί πριν από 3 χρόνια και είχε γίνει αμέσως αλλαγή υποστρώματος. (φωτογραφία 1)\nΣτην δεύτερη φωτογραφία είχε γίνει μία πρώτη προσπάθεια συρματώματος, την ποιότητα της οποίας δεν την σχολιάζω και πολύ...\nΗ τρίτη φωτογραφία είναι στην αρχή του φετινού χειμώνα, πριν ρίξει τα φύλλα της. Το δοχείο αυτό δεν θα είναι και το τελικό του, μιας και είναι κάπως μεγάλο και δεν του ταιριάζει.\nΣτις επόμενες φωτογραφίες φαίνεται το συρμάτωμα που έγινε στις αρχές της άνοιξης και η σημερινή της εικόνα.\nΠιστεύω πως του χρόνου την άνοιξη θα μπει στο τελικό της δοχείο που θα της φτιάξω.\n01.jpg (31,3 KB, 111 εμφανίσεις)\n02.jpg (54,1 KB, 116 εμφανίσεις)\nDSC01354.jpg (188,5 KB, 111 εμφανίσεις)\n08-04-14, 19:30 #2\nΚαι οι επόμενες φωτογραφίες:\nDSC01436.jpg (189,5 KB, 79 εμφανίσεις)\nDSC01443.jpg (181,9 KB, 96 εμφανίσεις)\nDSC01447.jpg (186,6 KB, 100 εμφανίσεις)\nDSC01449.jpg (183,4 KB, 86 εμφανίσεις)\nDSC01464.jpg (195,1 KB, 122 εμφανίσεις)\n08-04-14, 21:17 #3\nΈχει πάρει τον δρόμο της η φτελιά, Γιώργο.\nΌμορφο pot, ωραίο χρώμα, αλλά έχω την εντύπωση ότι είναι λίγο παραπάνω βαθύ.\n08-04-14, 21:25 #4\nΩραια η φτελιτσα Γιωργο και καλη συνεχεια μαζι της! Ειναι ανθεκτικο φυτο και θα την χαιρεσαι για πολλα χρονια. Νομιζω σχεδον ολοι εχουμε τουλαχιστον μια φτελια αναμεσα στα δενδρακια μας.Αντε να τη δουμε του χρονου στο νεο της ποτ!\n08-04-14, 22:36 #5\nΜπράβο ρε Γιώργο! Πολύ ωραία το πας! Και το πρώτο συρμάτωμα δεν ήταν άσχημο... Δοκίμασες το broom στυλ?\n09-04-14, 12:59 #6\nΚαλημερα.Γιωργο πολυ ομορφη η φτελια σου.Εκανες καλη δουλεια.Ωραιο δεντρο με καλη διακλαδωση .Καλη συνεχεια.\n09-04-14, 17:37 #7\nΜπράβο Γιώργο, πολύ όμορφη η διαμόρφωση σου.\n09-04-14, 20:28 #8\nΜπράβο σου Γιώργο,όμορφα πράγματα!!!\n10-04-14, 07:06 #9\nH φτελιά είναι απαραίτητη για οποιαδήποτε συλλογή. Ωραία την έχεις δουλέψει, τα δύο κάτω κλαδια όμως στα μάτια μου χάνουν σε φυσικότητα έτσι όπως είναι σαν παράλληλες ευθείες με το έδαφος. Νομίζω ότι θα ήταν οκ αν τα κλαδιά αυτά ξεκινούσαν με ανοδική πορεία απο τον κορμό και έπειτα άρχιζαν να κατεβαίνουν.\n11-04-14, 21:49 #10\nΤο δοχείο δεν είναι το τελικό του. Σκοπεύω να του φτιάξω ένα, γιαυτό αν έχει κάποιος κανα σχέδιο ευπρόσδεκτο.\nΝαι Μάνο, αν και δεν τα πάω καλά με τις ονομασίες, για τέτοιο στυλ το πάω. Αυτό που προσπαθώ πιο πολύ τώρα είναι φτιάξω τη διακλάδωση.\nΓιάννη αυτό που είπες για τα κλαδιά, όσο το σκέφτομαι, τόσο πιο πολύ μου αρέσει και λογικά θα το κάνω. Ελπίζω μόνο να μπορεί να λυγίσει το κλαδί...


Το πλήρες πρόγραμμα για την Χόρτο Festival 2018 θα δημοσιευθούν εδώ το συντομότερο δυνατόν. Ορισμένες εκδηλώσεις και σεμινάρια μπορεί ήδη να δημοσιευθούν, οπότε παρακαλούμε επισκεφθείτε και αυτές τις σελίδες.\nΠρόγραμμα - 2018\nΧορωδία Μουσικής του Κόσμου Ακοαπελλαn\n28 Ιουλίου - 6 Αυγούστου\nχορωδιακό σεμινάριο Beethoven\nΣε συνέχεια της επιτυχίας του περσινού χορωδιακού σεμιναρίου, όπου γύρω στους 65 τραγουδιστές εκτελέσαν το Ρέκβιεμ του Brahms, το φετεινό σεμινάριο θα μελετήσει και θα παρουσιάσει την λειτουργία του Beethoven σε ντο μείζονα κάτω από την διεύθυνση του Tim Brown και με συνοδεία μικρής ορχήστρας.\nΗ συναυλία θα γίνει στις 6 Αυγούστου 2018.\nΘα προηγηθούν πρόβες γιά μιά βδομάδα. Τραγουδιστές από όλον τον κόσμο καλούνται να συμμετάσχουν.\n15 - 22 Ιουλίο\n«Horto Jazz Workshop»\n7 - 11 Αυγούστου\n«L'île de Tulipatan» του Jacques Offenbach\nΕργαστήρι όπερας με την Αντιγόνη Γαϊτανά και τον Χρήστο Μαρίνο\n7 - 12 Αυγούστου\nColla Voce «Ανάλυση, Ρεπερτόριο και Ερμηνεία Λυρικού Τραγουδιού»\n«Ανάλυση, Ρεπερτόριο και Ερμηνεία Λυρικού Τραγουδιού»\nμε τον Χρήστο Μαρίνο\n13 - 19 Αυγούστου\nΔημήτρης Καβράκος - Masterclass Tραγουδιού\nΤο 34ο ΦΕΣΤΙΒΑΛ ΧΟΡΤΟΥ παρουσιάζει τον διεθνούς φήμης μπάσο από τη Μετροπόλιταν Όπερα της Νέας Υόρκης, Δημήτρη Καβράκο, σε ένα μοναδικό masterclass λυρικού τραγουδιού.\nΩς ένας από τους πλέον ειδήμονες, ο Δημήτρης Καβράκος θα εστιάσει στην αναπνοή ως θεμελιώδη βάση για το τραγούδι και στην τεχνική του bel canto.\n20 - 25 Αυγούστου\nΣεμινάριο ινδικής κλασικής μουσικής\nArsis Conducting Seminar & Open Orchestra\nΗ Ορχηστρική Ακαδημία Χόρτου είναι ένας συνδυασμός των σεμιναρίων Open Orchestra και Arsis Conducting Seminar. Η ακαδημία απευθύνεται σε μαθητευόμενους αρχιμουσικούς και σπουδαστές όλων των οργάνων της συμφωνικής ορχήστρας.\nΗ Ακαδημία τελεί υπό την γενική εποπτεία του Αναστάσιου Στρίκου σε συνεργασία με έμπειρους καθηγητές που επιβλέπουν και προετοιμάζουν τις επιμέρους ομάδες οργάνων.\n«Αναπνοή και Έκφραση»\nμέσα από το ρεπερτόριο του φλάουτο


Ζαχάρω, οικισμός (υψόμ. 40 μ.) του νομού Ηλείας. Δοιηκητικά ανήκει στον Δήμο Ζαχάρως και έχει 5407 κατοίκους (2001)\nΗ Ζαχάρω είναι μια σχεδόν παραθαλάσια κωμόπολη στη νοτιοδυτική Ελλάδα και στη δυτική Πελοπόννησο. Διοικητικά ανήκει στον Νομό Ηλείας και στην Περιφέρεια Δυτικής Ελλάδος. Βρίσκεται στις ακτές του Ιονίου Πελάγους στον Κυπαρισσιακό Κόλπο. Την πόλη διασχίζει η Εθνική Οδός GR-9/E55 που συνδέει την Πάτρα με την Καλαμάτα. Η Ζαχάρω απέχει από την Αθήνα 280 χιλιόμετρα (νοτιοδυτικά), από τον Πύργο 32 χιλιόμετρα (νοτιοδυτικά), από την Κρέστενα 17 χιλιόμετρα (νότια), 24 χιλιόμετρα από την Ολυμπία (νοτιοδυτικά), περίπου 30 χιλιόμετρα από την Κυπαρισσία (βόρεια) και 90 χιλιόμετρα από την Καλαμάτα (βορειοδυτικά). Φημίζεται για τις μεγάλες αμμώδεις παραλίες, την παρακείμενη Λίμνη του Καϊάφα και τα Ιαματικά Λουτρά Καϊάφα. Κατά τις τελευταίες δεκαετίες είναι μία από τις ταχύτερα αναπτυσσόμενες κωμοπόλεις της Ηλείας. Η Ζαχάρω είναι ένας νέος και οργανωμένος δήμος. Διαθέτει Παιδικό Σταθμό, Νηπιαγωγείο, Δημοτικό Σχολείο, Γυμνάσιο, Λύκειο, εκκλησίες, ταχυδρομείο, Αστυνομικό Τμήμα, δικαστικό κατάστημα, Κέντρο Υγείας, τράπεζες και Σιδηροδρομικό Σταθμό. Οι αθλητικές εγκαταστάσεις περιλαμβάνουν γήπεδο ποδοσφαίρου, γήπεδο μπάσκετ και δημοτικό γυμναστήριο ανοιχτό για το κοινό. Η ποδοσφαιρική ομάδα ονομάζεται Ολυμπιακός Ζαχάρως, ιδρύθηκε το 1928 και συμμετέχει κάθε χρόνο στο τοπικό πρωτάθλημα. Στην Κεντρική Πλατεία, που είναι πολύ κοντά στην Εθνική Οδό, υπάρχουν πλατάνια. Πολιούχος της Ζαχάρως είναι ο Άγιος Σπυρίδων, ο οποίος εορτάζεται στις 12 Δεκεμβρίου (ημέρα τοπικής αργίας).\nΔημογραφικά στοιχεία Τ.δ. Ζαχάρως\nΑπογραφή 1981: πληθυσμός πόλης: 2.812 Απογραφή 1991: πληθυσμός πόλης: 4.318, πληθυσμός δήμου: 11.041 Απογραφή 2001: πληθυσμός πόλης: 6.739, πληθυσμός δήμου: 12.910 Η οικονομική ανάπτυξη που σημειώθηκε τις τελευταίες δεκαετίες συνοδεύθηκε από σταθερή αύξηση του πληθυσμού.\nΗ ιστορία της Ζαχάρως αρχίζει στα μέσα του 19ου αιώνα. Κατά τη διάρκεια του Αγώνα η Ζαχάρω ήταν αραιοκατοικημένη. Ωστόσο, τις επόμενες δεκαετίες πληθυσμοί από τα γύρω ορεινά βουνά άρχισαν να κατεβαίνουν και να εγκαθίστανται σ' αυτή. Το όνομά της λέγεται ότι το πήρε από ένα πανδοχείο που υπήρχε στην περιοχή, στο οποίο κατέφευγαν και διανυκτέρευαν διάφοροι ταξιδιώτες. Το πανδοχείο ανήκε σε κάποια γυναίκα ονόματι Ζαχαρούλα, από την οποία έλαβε και το όνομα ο οικισμός. Το 1881 επίσημα ανακηρύχθηκε κοινότητα.\nΗ Ζαχάρω έχει εύκρατο Μεσογειακό Κλίμα. Η εγγύτητα με τη θάλασσα είναι ένας καθοριστικός παράγοντας για τη διαμόρφωση του κλίματος. Ως εκ τούτου, οι χειμένες είναι ήπιοι και βροχεροί, ενώ τα καλοκαίρια είναι ηλιόλουστα και ζεστά.\nΤον Αύγουστο 2007 η Ζαχάρω επλήγη από φοβερές πυρκαγιές, με αρκετές ανθρώπινες απώλειες και ανυπολόγιστες ζημιές σε σπίτια και περιουσίες. Ήταν από τις λίγες περιοχές στην Ελλάδα που γνώρισαν την καταστροφική μανία των πυρκαγιών σε τέτοιο βαθμό.


Στην Αθήνα ο Χαφτάρ - Θα συναντηθεί με Μητσοτάκη και Δένδια | Gr.Greekreporter.gr - Ειδήσεις από την Ελλάδα\nHome Γνώμη Στην Αθήνα ο Χαφτάρ – Θα συναντηθεί με Μητσοτάκη και Δένδια\nΣτην Αθήνα ο Χαφτάρ – Θα συναντηθεί με Μητσοτάκη και Δένδια\nΣτην Αθήνα βρίσκεται ο Στρατάρχης Χαλίφα Χαφτάρ. Σύμφωνα με τις πληροφορίες του enikos.gr ο Λίβυος Στρατάρχης Χαλίφα Χαφτάρ ταξίδεψε με στρατιωτικό αεροπλάνο και εξαιτίας του απόρρητου της επίσκεψης ήταν σε ετοιμότητα εκτός από το αεροδρόμιο Ελ. Βενιζέλος και το στρατιωτικό αεροδρόμιο της Ελευσίνας. Ο Πρωθυπουργός Κυριάκος Μητσοτάκης θα συναντηθεί αύριο, στη μία μετά το μεσημέρι, στο γραφείο του στη Βουλή, με τον επικεφαλής του Λιβυκού Εθνικού Στρατού (LNA), σύμφωνα με κυβερνητικές πηγές.\nΝωρίτερα, στις 9.20 το πρωί ο Χαλίφα Χάφταρ θα συναντηθεί με τον υπουργό Εξωτερικών, Νίκο Δένδια, στο Υπουργείο Εξωτερικών, σύμφωνα με το ΑΠΕ-ΜΠΕ. Ο κ. Δένδιας, πάντως, θα έχει και απόψε ιδιωτική συνάντηση με τον Χαφτάρ σε κεντρικό ξενοδοχείο.\n«Κακώς δεν προσκληθήκαμε στην Διάσκεψη του Βερολίνου, βέβαια ποτέ η Ελλάδα δεν είχε δώσει το “παρών”, αυτή είναι μια κατάσταση που κληρονομήσαμε, αλλά έπρεπε να δώσουμε το “παρών”», δήλωσε νωρίτερα στη συνέντευξή του στον Alpha ο Πρωθυπουργός. «Θα έχω και αύριο επικοινωνία με την Άνγκελα Μέρκελ ενώ έχω ενημερώσει γραπτώς και όλους τους αρμόδιους», είπε ακόμη ο Πρωθυπουργός, χαρακτηρίζοντας ξανά παράνομο το σύμφωνο Τουρκίας – Λιβύης. «Η Ελλάδα δεν θα δεχθεί ποτέ καμία πολιτική λύση για τη Λιβύη αν δεν ακυρωθεί το σύμφωνο αυτό. Θα βάλουμε βέτο», ξεκαθάρισε ο Κυριάκος Μητσοτάκης.\nΑθήνα: Υποψήφια στον διαγωνισμό για τον καλύτερο ευρωπαϊκό προορισμό


ΣΥΝΕΡΓΑΣΙΑ ΕΠΑΓΓΕΛΜΑΤΙΚΟΥ ΕΠΙΜΕΛΗΤΗΤΡΙΟΥ ΑΘΗΝΩΝ - ΔΗΜΟΥ ΑΓΙΩΝ ΑΝΑΡΓΥΡΩΝ - ΚΑΜΑΤΕΡΟΥ ΚΑΙ ΑΛΛΩΝ ΔΗΜΩΝ ΤΗΣ ΑΤΤΙΚΗΣ ΓΙΑ ΤΗ ΣΤΗΡΙΞΗ ΕΥΠΑΘΩΝ ΟΜΑΔΩΝ | Δήμος Αγίων Αναργύρων Καματερού ΣΥΝΕΡΓΑΣΙΑ ΕΠΑΓΓΕΛΜΑΤΙΚΟΥ ΕΠΙΜΕΛΗΤΗΤΡΙΟΥ ΑΘΗΝΩΝ - ΔΗΜΟΥ ΑΓΙΩΝ ΑΝΑΡΓΥΡΩΝ - ΚΑΜΑΤΕΡΟΥ ΚΑΙ ΑΛΛΩΝ ΔΗΜΩΝ ΤΗΣ ΑΤΤΙΚΗΣ ΓΙΑ ΤΗ ΣΤΗΡΙΞΗ ΕΥΠΑΘΩΝ ΟΜΑΔΩΝ\nΣΥΝΕΡΓΑΣΙΑ ΕΠΑΓΓΕΛΜΑΤΙΚΟΥ ΕΠΙΜΕΛΗΤΗΤΡΙΟΥ ΑΘΗΝΩΝ - ΔΗΜΟΥ ΑΓΙΩΝ ΑΝΑΡΓΥΡΩΝ - ΚΑΜΑΤΕΡΟΥ ΚΑΙ ΑΛΛΩΝ ΔΗΜΩΝ ΤΗΣ ΑΤΤΙΚΗΣ ΓΙΑ ΤΗ ΣΤΗΡΙΞΗ ΕΥΠΑΘΩΝ ΟΜΑΔΩΝ\nΜε στόχο την ενίσχυση των δομών αλληλεγγύης προς πολίτες οι οποίοι έχουν πληγεί από την κρίση, το Επαγγελματικό Επιμελητήριο Αθηνών και οκτώ Δήμοι της Αττικής παρουσίασαν, σε συνέντευξη Τύπου που πραγματοποιήθηκε σήμερα Τρίτη 23 Μαΐου, ένα πρόγραμμα κοινωνικών και αναπτυξιακών δράσεων.\nΣτην πρωτοβουλία συμμετέχουν οι Δήμοι: Αθηναίων, Περιστερίου, Καλλιθέας, Αγίων Αναργύρων, Καισαριανής, Ν. Ιωνίας, Χαϊδαρίου, Αγίας Βαρβάρας. Συμμετοχή σε όλες τις δράσεις έχει η Αρχιεπισκοπή Αθηνών και οι κατά τόπους μητροπολίτες.\n«Δεν πρόκειται για κάποια δωρεά ή για μία έκτακτη ενίσχυση, αλλά για την απαρχή μίας συνεργασίας με τους δημοτικούς άρχοντες, προκειμένου να βάλουμε κι εμείς ένα λιθαράκι στο δύσκολο έργο τους. Και οφείλω να πω με ιδιαίτερη χαρά ότι η ανταπόκριση τους στην πρόταση μας ήταν άμεση. Πρόκειται για ένα πιλοτικό πρόγραμμα και εύχομαι να βρει συνεχιστές και από άλλα επιμελητήρια της χώρας και από άλλους φορείς. Η αρχή λοιπόν θα γίνει με 100.000 ευρώ από το Επαγγελματικό Επιμελητήριο της Αθήνας προς τους οκτώ δήμους. Η άμεση συνέχεια θα είναι προγράμματα επιμόρφωσης και ενημέρωσης που θα κάνει το Επιμελητήριο μας σε αυτούς τους δήμους. Για παράδειγμα, σεμινάρια σε διάφορους επαγγελματικούς κλάδους, όπως για τεχνικούς ασφαλείας ή για τον ΕΦΕΤ. Αναλυτική παρουσίαση και επίλυση αποριών για τα προγράμματα του ΕΣΠΑ που ‘τρέχουν’ αυτή την στιγμή και που σίγουρα ενδιαφέρουν πολλούς από τους δημότες των αγαπητών δημάρχων», ανέφερε μεταξύ άλλων ο κ. Χατζηθεοδοσίου.\nΤο παρών έδωσαν οι δήμαρχοι Αθηναίων Γιώργος Καμίνης, Περιστερίου, Ανδρέας Παχατουρίδης, Καλλιθέας, Δημήτρης Κάρναβος, Αγίων Αναργύρων, Νίκος Σαράντης, Ν. Ιωνίας, Ηρακλής Γκότσης, και Αγίας Βαρβάρας, Γιώργος Καπλάνης. Οι δήμαρχοι που απηύθυναν ομιλίες, υπογράμμισαν –μεταξύ άλλων- την ανάγκη διεύρυνσης τέτοιων πρωτοβουλιών αλλά και συνεργασίας όλων των φορέων για την ανάπτυξη και την απασχόληση.


Δημοτική Βιβλιοθήκη Ζωγράφου catalog › Details for: Το τετράδιο με τους ορισμούς :\nDetails for: Το τετράδιο με τους ορισμούς :\nΤο τετράδιο με τους ορισμούς : ένα κεφάλαιο από την αυτοβιογραφία του Ηλία Μακρή / Μαρία Αγγελίδου.\nBy: Αγγελίδου, Μαρία, 1957- [Author] .\nMaterial type: TextSeries: Αναγνωστικές πτήσεις.Publisher: Αθήνα: Παπαδόπουλος, 2008Description: 118 σ. · 21 εκ.ISBN: 9789604126699.Subject(s): Παιδική λογοτεχνία, Ελληνική -- Μυθιστόρημα DDC classification: 889.3 Other classification: ΠΠ/(ΕΛΛ)/ΑΓΓ Summary: Ο Ηλίας Μακρής είναι ένας μαθητής του δημοτικού, αλλά δε γράφει μόνο τα μαθήματά του. Γράφει και την Αυτοβιογραφία του, που την έχει χωρισμένη σε τετράδια το καθένα μ’ ένα ξεχωριστό θέμα: ένα με τα παιχνίδια που του αρέσουν, ένα με τους παλιούς του φίλους, ένα με τα αγαπημένα του φαγητά, ένα με τις πολύ μεγάλες απορίες του, ένα με τις συλλογές του. Σ' ένα τέτοιο τετράδιο σημειώνει και τους ορισμούς που δίνει σ' όσα παράξενα ή ακαταλαβίστικα πράγματα συναντάει στο δρόμο του. Σ' αυτό το τετράδιο μας αφήνει να ρίξουμε μια ματιά εδώ. Και ταυτόχρονα μας αφηγείται το πώς, περνώντας μέσα από τα σαράντα κύματα ενός αστυνομικού μυστήριου, έδωσε (ή μάλλον δεν έδωσε) τον ορισμό στο πιο παράξενο κι ακαταλαβίστικο πράγμα, τον ορισμό της ομορφιάς! Ένα μυθιστόρημα που με έξυπνο χιούμορ, ρεαλισμό και ζωντανή αφήγηση μιλάει για την ομορφιά όπως τη βλέπουν τα παιδιά - αλλά και για το πώς την αναζητούν, πώς την καταλαβαίνουν, πώς την ζηλεύουν, πώς τη σκέφτονται... και κυρίως πώς τη φοβούνται!\nΚεντρική Βιβλιοθήκη ΠΠ/(ΕΛΛ)/ΑΓΓ (Browse shelf) 1 Available C6684\nΟ Ηλίας Μακρής είναι ένας μαθητής του δημοτικού, αλλά δε γράφει μόνο τα μαθήματά του. Γράφει και την Αυτοβιογραφία του, που την έχει χωρισμένη σε τετράδια το καθένα μ’ ένα ξεχωριστό θέμα: ένα με τα παιχνίδια που του αρέσουν, ένα με τους παλιούς του φίλους, ένα με τα αγαπημένα του φαγητά, ένα με τις πολύ μεγάλες απορίες του, ένα με τις συλλογές του. Σ' ένα τέτοιο τετράδιο σημειώνει και τους ορισμούς που δίνει σ' όσα παράξενα ή ακαταλαβίστικα πράγματα συναντάει στο δρόμο του. Σ' αυτό το τετράδιο μας αφήνει να ρίξουμε μια ματιά εδώ. Και ταυτόχρονα μας αφηγείται το πώς, περνώντας μέσα από τα σαράντα κύματα ενός αστυνομικού μυστήριου, έδωσε (ή μάλλον δεν έδωσε) τον ορισμό στο πιο παράξενο κι ακαταλαβίστικο πράγμα, τον ορισμό της ομορφιάς!\nΈνα μυθιστόρημα που με έξυπνο χιούμορ, ρεαλισμό και ζωντανή αφήγηση μιλάει για την ομορφιά όπως τη βλέπουν τα παιδιά - αλλά και για το πώς την αναζητούν, πώς την καταλαβαίνουν, πώς την ζηλεύουν, πώς τη σκέφτονται... και κυρίως πώς τη φοβούνται!


Πρώτα κρούσματα του βραζιλιάνικου παραλλαγμένου στελέχους στην Αργεντινή - OTA VOICEΠρώτα κρούσματα του βραζιλιάνικου παραλλαγμένου στελέχους στην Αργεντινή - OTA VOICE\nΠρώτα κρούσματα του βραζιλιάνικου παραλλαγμένου στελέχους στην Αργεντινή\nΟ υπουργός Υγείας της Αργεντινής Χινές Γκονσάλες Γκαρσία ενημέρωσε χθες Δευτέρα ότι εντοπίστηκαν στη χώρα τα πρώτα κρούσματα του παραλλαγμένου στελέχους του νέου κορονοϊού το οποίο αρχικά ταυτοποιήθηκε στη Βραζιλία.\nΟ υπουργός διευκρίνισε ότι εντοπίστηκε η παραλλαγή P.1 σε δύο δείγματα και η παραλλαγή P.2 σε δύο άλλα, ενώ σημείωσε πως και τα τέσσερα πρόσωπα που έχουν μολυνθεί είναι ταξιδιώτες που έφθασαν στην Αργεντινή από τη Βραζιλία.\n«Τα ευρήματα αυτά υπογραμμίζουν πόσο μεγάλη σημασία έχει (…) η ενεργητική επιδημιολογική επιτήρηση ώστε να παρακολουθείται η εκδήλωση αυτών των παραλλαγών στη χώρα μας», τόνισε ο κ. Γκονσάλες Γκαρσία.\nΤη 16η Ιανουαρίου, το υπουργείο ανακοίνωνε το πρώτο κρούσμα του παραλλαγμένου στελέχους του νέου κορονοϊού το οποίο ταυτοποιήθηκε για πρώτη φορά στο Ηνωμένο Βασίλειο.\nΚατά τα επίσημα δεδομένα, ως την Κυριακή στην Αργεντινή είχαν καταγραφεί 49.171 θάνατοι εξαιτίας της COVID-19 επί συνόλου 1.980.347 μολύνσεων από τον SARS-CoV-2.


Sweet December: Σεπτεμβρίου 2014\nTο 1999 στην ταινία "Notting Hill" μετά την ερωτική συνεύρεση\nμεταξύ της πασίγνωστης ηθοποιού Άννα Σκοτ (Τζούλια Ρόμπερτς) και του\nτελείως άσημου βιβλιοπώλη Γιούλιαμ Θάκερ (Χιού Γκράντ) ακολουθεί μια\nμικρή συζήτηση. Η κινηματογραφική αστέρας ρωτάει τον κοινό θνητό\n"What is it about men and nudity? Particularly breasts.And how can you be so interested in them?"\n(Τι τρέχει με τους άνδρες και το γυμνό. Και συγκεκριμένα με το στήθος. Πως και τους ενδιαφέρει τόσο;)\n"seriously. They're just breasts. Every second person in the world has them."\n(Σοβαρά τώρα. Είναι απλά μαστοί. Κάθε δεύτερος άνθρωπος στη γη έχει ένα ζευγάρι απο δαύτα.)\nThey're odd looking. They're for milk.\n(Είναι παράξενα στην όψη. Είναι για γάλα!)\nYour mother has them. You've seen a thousand of them.What's all the fuss about?\n(Η μάνα σου έχει στήθος. Έχεις δει χιλιάδες στήθη. Προς τι τόσο φασαρία;)\nΟι παραπάνω κινηματογραφικές ατάκες ήρθαν κατευθείαν στο μυαλό μου όταν\nείδα τα πρώτα δευτερόλεπτα απο το παρακάτω κλιπ. Μπορεί να δυσκολεύεστε\nνα το πιστέψετε αλλά ναι, αυτές οι ατάκες μου είχαν κάνει εντύπωση ΚΑΙ\nτο 1999 (παρόλο που είχα και τους 2 μου μαστούς ενεργούς, και πλήρη\nάγνοια για τον καρκίνο του μαστού) ίσως γιατί είναι απο τις πιο\nρεαλιστικές και ειλικρινείς after sex συζητήσεις που έχω δει στη μεγάλη\nοθόνη. Τα λόγια της Τζούλια Ρόμπερτς μου ξανα ήρθαν στο μυαλό και μετά\nπου αρρώστησα και αποχωρίστηκα τον ένα μαστό:\nΦυσικά η επιστήμη της ψυχολογίας έχει πολλά να μας πει για τους άνδρες και τη\nσχέση τους με τον γυναικείο μαστό, δεν θα επεκταθώ όμως εδώ παραπανω:-)\nΣτο βίντεο που ποστάρω έχει τοποθετηθεί μια κάμερα στο σουτιέν της\nγυναίκας, δείτε απλά πόσοι άνδρες αλλά και γυναίκες ρίχνουν εκεί το\nβλέμα τους, σε μια μόνο ημέρα στη ζωή μιας γυναίκας. Προβληματίστηκα,\nόχι βέβαια ότι δεν το είχα σκεφτεί. Το βλέμα στο μπούστο στην Ελλάδα\nπολλές φορές πάει με την ατάκα "ωραία μάτια".Χαχα!Βέβαια το κλιπ θέλει να καταλήξει κάπου αλλού:\nΤΟΣΟΙ ΑΝΘΡΩΠΟΙ ΚΑΘΗΜΕΡΙΝΑ ΤΣΕΚΑΡΟΥΝ ΤΟ ΣΤΗΘΟΣ ΣΟΥ;\nΕΣΥ ΠΟΤΕ ΤΟ ΤΣΕΚΑΡΕΣ ΤΕΛΕΥΤΑΙΑ ΦΟΡΑ;;;\nΚάθε φορά που τσεκάρω στο blogger λογαριασμό μου τα στατιστηκά, μένω πάντα έκπληκτη!\nΔεν έχω λόγια για να περιγράψω όλη αυτή την αγάπη και αφοσίωση που μου δείχνετε. Προχθές μου έστειλε mail μια κοπέλα που σήμερα θα έμπαινε στο χειρουργείο και μου είπε πως μέσα σε ένα βράδυ (ως το ξημέρωμα) διάβασε όλες μου τις αναρτήσεις :-). Το θεώρησα φοβερό.\nΌταν πρωτοξεκίνησα δεν είχα σκεφτεί πως θα έχω μια μέρα το πιστό μου κοινό, πως θα μου στέλνετε e-mail και προσωπικά μηνύματα! Όλο αυτό μου φαίνεται πολύ συγκινητικό.\nΤο έχω ξανα γράψει, οι άνθρωποι έχουμε ανάγκη για ανθρώπινες κουβέντες, για λόγια ξεκάθαρα. Έχουμε ανάγκη απο συντροφιά και παρέα γενικώς, αλλά ιδιαίτερα κάποιες νύχτες που μένουμε άγρυπνοι με ένα μυαλό που δεν μπορούμε να το σταματήσουμε απο τις σκέψεις. Έτσι έγραψα εδώ τις πρώτες σειρές και βρήκα κι άλλους ξενύχτηδες, κι άλλους προβληματισμένους. Πήρα κουράγιο απο πολλούς απο εσάς, που η περιπέτειά σας ήταν πριν τη δική μου και χαίρομαι ιδιαίτερα που στη συνέχεια έδωσα κουράγιο εγώ σε άλλους.\nΑυτές τις μέρες συνομιλώ με κάποιες αναγνώστριες με πιο προσωπικά μνμ στο e-mail. Τελικά έβγαλα το συμπέρασμα...οι γυναίκες προτιμάμε πιο στενές-πριβέ επαφές :-) παρατηρώ πως δεν αφήνετε σχόλια αλλά προτιμάτε το e-mail. Fine by me!!! Οτι θέλετε! Απλά με τα σχόλια ξεκινάει και μια συζήτηση και με άλλους αναγνώστες, δεν είναι όπως το e-mail όπου απαντώ μόνο εγώ. Αλλά φυσικά ότι σας βολεύει! Μπορεί να αργώ λίγο αλλά όλες εκεί έξω ξέρετε πως πάντα απαντώ στα mail.\nΣήμερα πήγα στον γυναικολόγο μου για την καθιερομένη εξέταση. Όλα καλα, μια χαρά. Πριν το γιατρό, συναντήθηκα με μια φίλη που είχα να τη δω ένα χρόνο. Είναι μια όμορφη και ασυνήθιστη φιλία απο την άποψη ότι γνωριστήκαμε στα 15 μας σε μια κατασκήνωση, και απο τότε έχουμε βρεθεί κάπου 10-20 φορές στη ζωή μας, όμως πάντα μα πάντα νιώθουμε πολύ κοντά η μια στην άλλη, μιλάμε στα τηλέφωνα και είναι κάθε φορά σαν μόλις να τα είπαμε την προηγούμενη. Η φίλη μου αυτή διέκρινε σε εμένα σήμερα, όχι μόνο την αγάπη για τη ζωή, αλλά την αγάπη για μια ζωή γεμάτη! Το ότι θέλω να ζήσω, αλλά και να ζήσω όμορφα, δίχως τη σκιά του καρκίνου ως προς το ψυχολογικό κομμάτι. Τα λόγια της ήταν πολύ όμορφα :-) Πολλές φορές, ο τρόπος με τον οποίο μας βλέπουν οι άλλοι μας βοηθάει να δούμε κι εμείς τον εαυτό μας. Είναι καλό να πιστεύουμε σε εμάς και να εκτιμούμε τα όσα έχουμε αλλά και να προσπαθούμε για τα υπόλοιπα. Δεν παραιτούμαστε απο τη ζωή λόγω καρκίνου, θα έλεγα πως θα πρέπει να πεισμώνουμε λόγω καρκίνου!Με τη μιζέρια δεν πετυχαίνουμε πολλά. Ναι, δυστυχώς μας ήρθαν δύσκολες στιγμές και μεγάλες ανατροπές αλλά στο χέρι μας είναι απο δω και πέρα να βλέπουμε μισο-γεμάτο το ποτήρι ή ακόμη καλύτερα να χαιρόμαστε έστω για το οτι έχουμε ποτήρι! Είμαστε στη ζωή, εγώ γράφω κι εσύ τώρα με διαβάζεις, σπουδαίο πράγματ το αποψινό! Και δεν ειρωνεύομαι καθόλου! Είμαστε και οι 2 απόψε ζωντανοί μπροστά σε μια οθόνη Η/Υ. Αυτό είναι, απλά τα πράγματα!Το έχω ξανα γράψει, οι άνθρωποι ξεχνούν, προσπερούν, τρέχουν, το θέμα είναι πως εμείς που αρρωστήσαμε, όλοι μαζί και ο καθένας μόνος του θα βοηθήσουμε τον εαυτό μας στο να συνεχίσουμε μια ζωή διαφορετική απο πριν αλλά όχι απαραίτητα χειρότερη...Όλοι εσείς που κάνετε τώρα θεραπείες ή περνάτε δύσκολα, να σκέφτεστε πάντα πως θα έρθει μια μέρα που θα βγείτε απο την πόρτα του νοσοκομείου και θα έρθουν πολλές άλλες μέρες που θα είστε εκτός και μήνες που δεν θα περνάτε καθόλου. Να είστε αισιόδοξοι πως όλα θα πάνε καλα! Να μη δειλιάζετε. Ναι, θα υπάρξουν αρνητικές σκέψεις γιατί δεν είμαστε ρομποτ αλλά να προσπαθείτε περισσότερο για τις θετικές παρά για τις αρνητικές στιγμές και σκέψεις!\nΚαλό βράδυ! Σας αφήνω ένα πλατύ χαμόγελο. Αν και κουράστηκα σήμερα πάρα πολύ, γιατί έδινα και μάθημα στη σχολή, γύρισα χαρούμενη.\nτο SweetDecember παγκοσμίως\nπριν μερικά χρόνια, πίσω στο περίεργο, εκείνο 2007, είχα δύο πολύ πρώτες αναγνώστριες, την Κατερίνα και τη Ζάνια, και οι δύο απο Κρήτη, ομοιοπαθούσες και φίλες μεταξύ τους. Μου άφηναν συχνά σχόλια και μάλιστα μιλούσαμε και στο msn, πολλές φορές ως αργά το βράδυ κι ως τα ξημερώματα. Μοιραζόμασταν σκέψεις, φοβιες αλλά και πολλές στιγμές αισιοδοξία. Τα κορίτσια αυτά με θαύμαζαν πολύ, τα κορίτσια αυτά τα θαύμαζα κι εγώ πάρα πολύ. Είχαν έρθει στα μέρη μου και είχαμε συναντηθεί τον Σεπτέμβρη του 2008.\nH Ζάνια (το θυμάμαι σαν χθες) σε κάποια απαισιόδοξη μου βραδιά μου έγραψε στο chat "θα δεις η ζωή έχει ομορφιές, τώρα απλά δεν το βλέπεις" εγώ είχα απαντήσει κάτι του τύπου "σιγά, τι όμορφιές; Δεν βλέπω τον λόγο γιατί να συνεχίσω, δεν ξέρω πως να συνεχίσω". Ήμουν 27 χρονών και όλη η ζωή μου είχε ανατραπεί, περνούσα αν όχι μαύρες μέρες, σίγουρα γκρίζες η Ζάνια εκείνη τη στιγμή μου έγραψε: "θα δεις...θα δεις τι ομορφιά κρύβει ένα ηλιοβασίλεμα, τι ομορφιά κρύβει το να δεις ένα παιδί να μεγαλώνει, εγώ αυτό κάνω τώρα και είναι τόσο όμορφο". Μέσα στη δίνη των προβλημάτων υγείας μου, στα πήγαινε-έλα της Αθήνας, στην κούραση, στις χμθ, και τα δύο αυτά "θα δεις" μου φάνηκαν τόσο άπιαστα. Ποιό ηλιοβασίλεμα και ποιό παιδί;;;\nΧθες θυμήθηκα τα λόγια της όμως. Ούτε η Ζάνια, ούτε η Κατερίνα βρίσκονται τώρα στη ζωή. Έφυγαν περίπου ένα χρόνο μετά τη γνωριμία μας, η μια μετά την άλλη, φίλες καρδιακές, έτσι; Ήταν το πρώτο σοκ για εμένα πως ο καρκίνος σκοτώνει. Ως τότε νόμιζα πως παιδευόμαστε αλλά όλοι θα ζήσουμε. Ο καρκίνος όμως είναι πιο σκληρός απο αυτό που νόμιζα, και δεν είναι δίκαιος προς όλους. Δεν θα εκθέσω εδώ τα "πως" και τα "γιατί", είναι ένας χορός στον οποίο όταν μπεις χορεύεις, άλλοι πιο επικίνδυνα απο άλλους....άλλοι πιο μοιραία και τελεσίδικα. ΝΑΙ, είναι άδικο!\nΤα κορίτσια αυτά τα σκέφτομαι συχνά. Παλαιότερα όπου ταξίδευα έλεγα μέσα μου "κορίτσια, ήρθα κι εδώ, έφτασε η χάρη μου ως εδώ" γιατί τα κορίτσια αυτά, καρκίνο-ξεκαρκίνο είχαν πιάσει τη ζωή απο τα μαλλιά και ταξίδευαν όσο μπορούσαν. Και ήταν κεφάτες και ήταν τόσο χαρούμενες που είχαν η μια την άλλη.\nΧθες λοιπόν, συνειδητοποίησα πως είχα στην αγκαλιά μου το παιδί που έλεγε κάποτε η Ζάνια έτσι απλά θυμήθηκα τα λόγια της, λες και τα είχα ακούσει την προηγούμενη μέρα.\nΞέρετε τι είναι να μην περνάει η ζωή σου απαρατήρητη; Είναι κάτι απλό αλλά καταντά σύνθετο γιατί δεν το κάνουν πολλοί. Είναι να έχεις το παιδί αγκαλιά και να σκέφτεσαι "κοίτα τι γενναιόδωρη που είναι η ζωή προς εμένα; Κάποτε μου είπε η Ζάνια "θα δεις τι χαρά κρύβει το να βλέπεις ένα παιδί να μεγαλώνει" και να το το παιδί, το κοριτσάκι στην αγκαλιά μου. Η μικρη, κόρη της ξαδέρφης μου είναι πολύ δεμένη μαζί μου και είναι το πρώτο παιδί που μετά την περιπέτειά μου έχω όντως δει να μεγαλώνει. Φέτος έκλεισε τα 2 και η αγκαλιά και το φιλί της είναι μοναδικά.\nΜείναμε οι δυό μας αγκαλιά για αρκετά λεπτά. Στην ησυχία του μπαλκονιού η μικρή έμοιαζε να μην νοιάζεται για τίποτα.Το ίδιο έκανα κι εγώ. Όλος ο κόσμος εκείνη τη στιγμή είμασταν εμείς, εκεί. Και ήταν μια ξεχωριστή στιγμή εκείνη, σαν ένα πλήρωμα του χρόνου :-)\nΑν υπάρχει το "εκεί ψηλά" κι αν είναι ΕΚΕΙ που πάνε οι ψυχές, τότε πιστεύω πως εχθές αν μας έβλεπε η Ζάνια ίσως και να χαμογέλασε που είχε δίκιο τότε....μακάρι. Τα λόγια της ήταν σοφά απλά η φαντασία μου δεν μπορούσε να φτάσει ως το σήμερα.\nΚάθε μέρα, όσο δύσκολη κι αν είναι, όσο όχι τόσο ευχάριστη μερικές φορές, παρατηρώ πως πάντα υπάρχουν μικρές χαρές, πάντα κάθε αυγή κρύβει κάτι. Ο πιο σοφός θα το δει, ο λιγότερο θα το προσπεράσει.\nPink Martini - Get Happy / Happy Days Are Here Again\nΣάββατο σήμερα! Καλημέρα! Κάθισα στον υπολογιστή και στην ησυχία του σπιτιού μου, ακούγοντας το τραγουδάκι αυτό. Pink Martini, τους άκουσα Live στο πρόσφατο ταξίδι μου στη Γαλλία, υπέροχη βραδιά. Με τη φίλη-συνταξιδεύτριά μου νιώσαμε και πάλι παιδιά σε εκείνη τη συναυλία. Γιατί να θυμάστε πως τα παιδιά πάνω απο όλα χαμογελάνε και χαίρονται με τα πιο μικρά πράγματα :-)\nΜπορεί όπως λέει το τραγούδι να ξανα ήρθαν οι χαρούμενες μέρες....ποιός ξέρει το μέλλον τι θα φέρει... Σίγουρα όμως διανύω καλύτερες μέρες συγκριτικά με άλλες του παρελθόντος. Πολλή διαφορετικές αλλά καλύτερες. Συμβιβάστηκα και με τις ευχές που δεν βγήκαν και με τα όνειρα που άλλαξαν υφή. Αποδέχτηκα τους ανθρώπους που μπαινοβγαίνουν στη ζωή μου, γιατί πλέον έχουν άλλες υποχρεώσεις πιο πιεστικές απο ότι εμένα, πιο σημαντικές(;).\nΟι μήνες περνούν και τα χρόνια φεύγουν. Μεγαλώνεις. Κάθε μέρα μαθαίνεις στη ζωή, μαθαίνεις τη ζωή! Ωριμάζεις (ίσως) αλλάζεις (σίγουρα). Όπως δεν υπάρχει οδηγός αισιοδοξίας δεν υπάρχει ούτε οδηγός ζωής...Αν είσαι ανήσυχο πνεύμα όμως, το πιο πιθανό είναι το ότι θα πειραματιστείς με τη ζωή κι η ζωή κάτι θα σου δώσει, δεν θα σε αφήσει έτσι...\nΤελευταίο επεισόδιο για τη σειρά "The Big C" απόψε\nεγώ βέβαια που παρακολουθώ τη σειρά αυτή στο mega απο τον Ιούλιο δίχως να χάσω επεισόδιο φρόντισα και είδα το τελευταίο σήμερα το απόγευμα, πριν παιχτεί το βράδυ (το παρακολούθησα free/online απο ένα αμερικάνικο site).\nΔυο-τρεις ατάκες μου έκαναν εντύπωση στο τελευταίο επεισόδιο (φυσικά πρόκειται για σίριαλ και κάθε φαντασία χωράει στην ιστορία). Όταν η πρωταγωνίστρια Cathy ρωτάει κάποιον ιερέα των μουσουλμάνων, "μα γιατί να υποφέρω αν πρόκειται να πεθάνω, ας πέθαινα δίχως να υποφέρω". Ο "ιερέας" απανταέι "μα αυτό που περνάς δεν γίνεται μόνο για εσένα, γίνεται και για τους άλλους γύρω σου. Τόσο καιρό δεν είδες κάποια αλλαγή προς το καλύτερο όσων σε περιτριγυρίζουν;" Αυτό με έβαλε σε σκέψεις και πολύ θα ήθελα να μου πείτε κι εσείς που διαβάζετε και περάσατε τα ίδια ή κάτι παρόμοιο. Τι αλλαγή είδατε στους άλλους; Έγιναν πιο σοφοί ως προς τη ζωή; Παραμέρισαν τα μικρά και κοιτάζουν το μεγαλείο της ύπαρξης; Πως σας συμπεριφέρθηκαν και σας συμπεριφέρονται; Έγιναν πιο περιποιητικοί; Σας αγάπησαν και γιατί σας "πόνεσαν"; Σας ξεχώρισαν απο τη μάζα ως κάτι ιδιαίτερο; Μετατράπηκαν σε καλούς ακροατές;\nΤι απο όλα τους συνέβει;;; Ή τελικά έζησαν την περιπέτειά μας απο κοντά αλλά δεν τους άγγιξε, δεν άλλαξαν ούτε προς εμάς μα ούτε και προς τους ίδιους;;; Τι λοιπόν;;;\nπεριμένω να μου πείτε....σίγουρα πάντως κάποιο μνμ τους μεταφέραμε όλο αυτό τον καιρό. Αν δεν το πιάσανε, αυτοί χάσανε. Γιατί ακόμη κι αυτή η δίψα για ζωή δεν βρίσκεται εύκολα δίπλα τους\nη πρωταγωνίστρια "Cathy"/ Laura Linney\nΑφήνοντας σήμερα το καλοκαίρι πίσω κατά μια μέρα σας εύχομαι καλό φθινόπωρο!\nΔεν σημαίνει επειδή το ημερολόγιο έδειξε "1" ότι πάει το καλοκαίρι θα μου πείτε, έτσι;;; Κι όμως, φέτος απο χθες -τέλη Αυγούστου-αλλά και σήμερα ο καιρός άλλαξε δραματικά! Ψύχρα και κάποιες στάλες βροχής :-/ άρα ναι, μπορούμε και να πούμε "καλό Φθινόπωρο".\nΤο καλοκαίρι ποτέ δεν μου φτάνει, είναι πάντα τόσο γρήγορο. Κι αυτό εξηγείται κατά τη γνώμη μου γιατί το καλοκαίρι, ότι κι αν κάνουμε περνάμε καλύτερα απο τον χειμώνα. Και κάθε που στη ζωή περνάς όμορφα, αυτό τελειώνει γρήγορα :-) Κάπως έτσι το σκέφτηκα σήμερα. Το καλοκαίρι όλα μοιάζουν πιο όμορφα. Το Ελληνικό φως κάνει τα πάντα γύρω μας πιο λαμπερά απο κάθε άλλη εποχή. Τα χρώματα, τα φρούτα, τα λαχανικά, η θάλασσα, οι μυρωδιές, το σώμα μας...όλα μα όλα είναι στα "πάνω" τους. Όλα αυτά πιστεύω είναι που κάθε Σεπτέμβρη μας κάνουν νοσταλγούς του καλοκαιριού! Σίγουρα ο κλέφτης χειμώνας έχει κι αυτός τα καλά του, το τζάκι, τα ωραία καφέ, τις βόλτες στο βουνό αλλά προσωπικά δεν μπορώ να τον βάλω πάνω απο την άπλα του καλοκαιριού. Το καλοκαίρι είναι κατάσταση μυαλού "summer is a state of mind" μου είχε στείλει σε μνμ πριν 10 χρόνια η "Σ". Κι έτσι είναι! Είνια όμορφο στην καρδιά μας να έχουμε το καλοκαίρι, ότι κι αν προκύψει τον χειμώνα! Ένα καλοκαίρι ήταν ένα απο τα πράγματα που με έσωσε τον Δεκέμβρη του 2007 και άντεξα τα χειρουργεία, τη μαστεκτομή και τις θεραπείες. Ένα καλοκαίρι, το καλοκαίρι του 2007 που μόλις είχε χαθεί στο χειμώνα.\nΑπο τις πιο αγαπημένες μου καλοκαιρινές στιγμές είναι εκείνη που θα αφεθώ στο μεγαλείο της θάλασσας και θα ξαπλώσω στην επιφάνειά της, με τα μαλλιά και τα αφτιά μου να τα λούζει το νερό. Το βλέμα μου καρφωμένο στο άλλο μεγαλείο της φύσης, εκείνο του ουρανού.\nΣας φιλώ! πλέον είμαι λίγο περίεργη να δω τι θα σας γράφω του χρόνου τέτοια μέρα. Με τη φίλη μου τη "Β" είπαμε πως όπου και να είμαστε ανα τον κόσμο του χρόνου τέτοια μέρα θα τηλεφωνηθούμε για να ανταλλάξουμε ανασκόπηση καλοκαιριού. Φέτος ήταν ένα τελείως διαφορετικό καλοκαίρι, απο πολλές απόψεις! Είχε πολλές όμορφες στιγμές, αξέχαστες ώρες στη θάλασσα, είχε ταξίδι στη Γαλλία, είχε νησί του Ιονίου, είχε, είχε πολλά!\nΊσως σε κάποιο άλλο ποστ να σας τα απαριθμήσω με λεπτομέρειες....!


Η LG ανακοινώνει τα οικονομικά αποτελέσματα για το δεύτερο τρίμηνο του 2018 - XBLOG.GR\nΗ LG Electronics Inc. (LG) ανακοίνωσε ενοποιημένες παγκόσμιες πωλήσεις ύψους 15,02 τρισ. KRW (13,9 δισ. USD) και λειτουργικά κέρδη 711 δισ. KRW (715,1 εκατ. USD) για το δεύτερο τρίμηνο του 2018. Οι πωλήσεις του δεύτερου τριμήνου αυξήθηκαν κατά 3,2%, ενώ τα λειτουργικά κέρδη αυξήθηκαν κατά 16,1% σε σχέση με την αντίστοιχη περσινή περίοδο. Η ισχυρή κερδοφορία από το τμήμα των οικιακών συσκευών και των προϊόντων υψηλής ποιότητας οικιακής ψυχαγωγίας αντιστάθμισαν τις απώλειες του δεύτερου τριμήνου από το τμήμα vehicle components και Mobile Communications.\nPrevΠροηγουμενοH LG ανανεώνει τη συνεργασία της με την ΠΑΕ ΑΕΚ για τη σεζόν 2018 – 2019\nΝεοτεροΤα νέα φορητά Bluetooth ηχεία PK7 της LG προσφέρουν μοναδική ποιότητα ήχου και φορητότηταNext


Καταλαβαίνουν τι κάνουν εκεί στην ΕΣΗΕΑ; - Ανοιχτό Παράθυρο\nHomeΑπόψειςΚαταλαβαίνουν τι κάνουν εκεί στην ΕΣΗΕΑ;\nΚαταλαβαίνουν τι κάνουν εκεί στην ΕΣΗΕΑ; Στρατεύτηκαν στην πολιτική και ξέχασαν την δημοσιογραφία; Ξέχασαν τι είναι είδηση, πληροφορία, ρεπορτάζ, σχόλιο, άποψη; Η άποψη του Καψώχα είναι ανυπόστατη και ακραία και προσωπικά διαφωνώ μαζί της, όμως είναι άποψη!!! Δεν είναι είδηση, δεν είναι πληροφορία, δεν είναι ρεπορτάζ, (η διαστρέβλωση των οποίων πρέπει να τιμωρείται) δεν είναι εξύβριση, δεν είναι ούτε καν χαρακτηρισμός, είναι καθαρό σχόλιο και άποψη!!\nΤι αποκαλύπτουν οι δημοσκοπήσεις\n5 Μαρτίου 2021 Απόψεις


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: ΣΠΟΥΔΑΙΑ ΑΡΧΑΙΟΛΟΓΙΚΗ ΑΝΑΚΑΛΥΨΗ ΣΤΗΝ ΠΥΛΟ: ΑΣΥΛΗΤΟΣ ΤΑΦΟΣ ΠΟΛΕΜΙΣΤΗ ΤΟΥ 1.500 π.Χ.ΜΕ ΣΠΑΘΙ, ΧΡΥΣΑ ΔΑΚΤΥΛΙΔΙΑ, ΧΡΥΣΗ ΑΛΥΣΙΔΑ ΚΑΙ ΠΟΛΛΑ ΑΛΛΑ ΚΤΕΡΙΣΜΑΤΑ...\nΣΠΟΥΔΑΙΑ ΑΡΧΑΙΟΛΟΓΙΚΗ ΑΝΑΚΑΛΥΨΗ ΣΤΗΝ ΠΥΛΟ: ΑΣΥΛΗΤΟΣ ΤΑΦΟΣ ΠΟΛΕΜΙΣΤΗ ΤΟΥ 1.500 π.Χ.ΜΕ ΣΠΑΘΙ, ΧΡΥΣΑ ΔΑΚΤΥΛΙΔΙΑ, ΧΡΥΣΗ ΑΛΥΣΙΔΑ ΚΑΙ ΠΟΛΛΑ ΑΛΛΑ ΚΤΕΡΙΣΜΑΤΑ...\nΜια σπουδαία ανακάλυψη έφερε στο φως η σκαπάνη του Τζακ Λ. Ντέιβις και της Σάρον Ρ. Στόκερ, από το Πανεπιστήμιο του Σινσινάτι στην Πελοπόννησο. Ασύλητος, πλούσια κτερισμένος...\nλακκοειδής τάφος ανακαλύφθηκε το καλοκαίρι από τη διεθνή ομάδα αρχαιολόγων, πλησίον του μυκηναϊκού ανακτόρου του Νέστορα, στον Άνω Εγκλιανό, στη Χώρα του Δήμου Πύλου-Νέστορος.\n- See more at: http://www.paraskinia.com/2015/10/1500-photo.html#more\nΑνώνυμος 27 Οκτωβρίου 2015 - 2:27 μ.μ.\nΘα τα αρπάξουν οι βρομο συριζαίοι κσι θα τα πουλήσουν τσ κσθάρματα οι κλεφτες .\nΑφού είναι κυβέρνηση εκλεγμένη με εκλογές , οπότε όσο και να βρίζεις θα σου κάτσουν στο σβέρκο για τα επόμενα τέσσερα χρόνια. Ας πρόσεχες !!!\nΑνώνυμος 27 Οκτωβρίου 2015 - 4:27 μ.μ.\nΕγώ τους έχω χεσμένους όλους εδώ και χρόνια . Τους φτύνω κάθε μέρα μέσα σπό αμέτρητα άρθρα μου επώνυμα πολλές φορές . Κστουρημένες ποδιές και ΑΝΘΕΛΛΗΝΕΣ ΓΕΝΙΤΣΑΡΟΥΣ ΕΓΏ ΔΕΝ ΓΛΥΦΩ . ΣΠΑΡΤΑΚΟΣ\nΑνώνυμος 27 Οκτωβρίου 2015 - 4:45 μ.μ.\nΑΛΗΤΕΣ ΚΛΕΦΤΕΣ ΜΙΑΣΜΑΤΑ ΤΟΥΡΚΟΓΥΦΤΟΙ ΠΡΟΔΟΤΕΣ ΚΑΘΑΡΜΑΤΑ ΔΟΣΙΛΟΓΟΙ ΦΑΣΙΣΤΕΣ ΑΝΘΕΛΛΗΝΕΣ ΣΥΡΙΖΑΙΟΙ\nΑνώνυμος 27 Οκτωβρίου 2015 - 5:40 μ.μ.\nΑυτοί οι αλήτες της βρομο αριστεράς δεν είναι κυβέρνηση των Ελλήνων . Κατοχική συμμορία είναι που εκφράζει ξένα ανθελληνικά συμφέροντα . Ν . Κ ΠΛΑΤΕΙΑ ΜΕΤΑΞΑ ΧΟΛΑΡΓΟΣ\nΑνώνυμος 27 Οκτωβρίου 2015 - 5:51 μ.μ.\nΌχι μόνο τα αρχαία θα κλέψουν οι απατεώνες συριζαίοι θα μας πάρουν και τα σπίτια όσοι χρωστάμε στην εφορία και θα δώσουν στους λαθρομετανάστες .\nΑνώνυμος 27 Οκτωβρίου 2015 - 6:12 μ.μ.\nΚλέφτες Λωποδύτες συριζαίοι πλησιάζει η μέρα που θα σας Γ................. Μπάσταρδα του Ιμπραήμ Πασά . ΖΗΤΩ Η 28 ΟΚΤΩΒΡΙΟΥ 1940 ΖΗΤΩ Ο ΙΩΑΝΝΗΣ ΜΕΤΑΞΑΣ . ΑΓΕΛΗ ΠΕΙΝΑΣΜΕΝΩΝ /\nΑνώνυμος 27 Οκτωβρίου 2015 - 6:14 μ.μ.\nΚλέφτες Λωποδύτες συριζαίοι πλησιάζει η μέρα που θα σας Γ................. Μπάσταρδα του Ιμπραήμ Πασά . Καθάρματα Δοσίλογοι της αριστεράς κάτω τα χέρια από τα σπίτια μας . ΖΗΤΩ Η 28 ΟΚΤΩΒΡΙΟΥ 1940 ΖΗΤΩ Ο ΙΩΑΝΝΗΣ ΜΕΤΑΞΑΣ . ΑΓΕΛΗ ΠΕΙΝΑΣΜΕΝΩΝ\nΟι ροφιανοσυριζαίοι είναι πρώτοι στο πλιάτσικο και στην κλεψιά . Δοσίλογοι από κούνισ οι ανθέλληνες .\nΑνώνυμος 27 Οκτωβρίου 2015 - 10:42 μ.μ.\nΟ προδότης Τσίπρας διαλύει με οργανωμένο σχέδιο την ταπεινωμένη Ελλάδα μεταφέροντας στην Πατρίδα μας εκατ. ΛΑΘΡΟΜΕΤΑΝΑΣΤΕΣ με εντολή της Μέρκελ . ΑΡΚΑΔΑΣ\nΑνώνυμος 27 Οκτωβρίου 2015 - 11:52 μ.μ.\nΚΑΤΟΧΙΚΟΣ ΔΟΣΙΛΟΓΟΣ ΣΥΝΕΡΓΑΤΗΣ ΤΩΝ ΓΕΡΜΑΝΩΝ ΚΑΤΑΧΤΗΤΩΝ ΕΙΝΑΙ Ο ΠΡΟΔΟΤΗΣ ΤΣΙΠΡΑΣ ΠΟΥ ΠΟΥΛΗΣΕ ΤΗΝ ΕΛΛΑΔΑ ΣΤΟΥΣ ΤΟΚΟΓΛΥΦΟΥΣ ΚΑΙ ΤΗΝ ΨΥΧΗ ΤΟΥ ΣΤΟ ΔΙΑΟΛΟ Ο ΑΝΘΕΛΛΗΝΑΣ .\nΑνώνυμος 28 Οκτωβρίου 2015 - 9:02 π.μ.\nΗ μεγαλύτερη μάστιγα σήμερα για την χώρα μας η πιο στυγνή απειλή κσι ότι χειρότερο μπορεί να φανταστεί καποιος από εμάς είναι η σημερινή ΚΑΤΟΧΙΚΗ ΣΥΜΜΟΡΙΑ Τσίπρα Καμμένου και με την ανεξέλεγκτη εισβολή εκατ . ΙΣΛΑΜΙΣΤΩΝ ΛΑΘΡΟΜΕΤΑΝΑΣΤΩΝ θα ισοπεδώσουν σαν τις ακρίδες τα επόμενα χρόνια Αξίες Ήθη και Έθημα Γλώσσα Παραδόσεις και Ιστορία χιλιάδων χρόνων . Ο ΕΦΙΑΛΤΗΣ Τσίπρας ο ΠΡΟΔΟΤΗΣ της ΒΡΟΜΟ ΑΡΙΣΤΕΡΑΣ παρέδωσε την χώρα αμαχητί στους ΠΑΓΚΟΣΜΙΟΥΣ ΔΥΝΑΣΤΕΣ για να μας εξοντώσουν . ΔΙΓΕΝΗΣ .\nΑνώνυμος 28 Οκτωβρίου 2015 - 8:45 μ.μ.\nΤσ μεγαλύτερα λαμόγια φίλε μου εσύ που γκρινιάζεις συνέχεια είναι οι κομμουνιστές της κονόμας και συριζαίοι σλλά δεν το έχεις πάρει είδηση . Και το σώβρακο που φοράς θα σου το πάρουν .


Ζέφη Δημαδάμα: “Η στοχοποίηση μιας ολόκληρης γενιάς σίγουρα δεν βοηθά προς την επίλυση των πραγματικών προβλημάτων.” | The Socialist\nΖέφη Δημαδάμα: “Η στοχοποίηση μιας ολόκληρης γενιάς σίγουρα δεν βοηθά προς την επίλυση των πραγματικών προβλημάτων.”\nΖέφη Δημαδάμα: «Διαγενεακή αλληλεγγύη ή κατασκευάζοντας ενόχους;»\nΆρθρο της Ζέφης Δημαδάμα, Αναπληρώτρια Εκπρόσωπος Τύπου Κινήματος Αλλαγής και Αντιπρόεδρος Γυναικών Ευρωπαϊκού Σοσιαλιστικού Κόμματος (PesWomen) στην εφημερίδα «ΤΑ ΝΕΑ»:\nΑδιαμφισβήτητη είναι η ευκολία με την οποία κατασκευάζονται ένοχοι στην καθημερινότητα μας, ένοχοι με βάση το φύλο, τη θρησκεία, την καταγωγή, την ηλικία καλλιεργώντας το ρατσισμό και το μίσος με μια απαράμιλλη ευκολία. Αποτέλεσμα είναι η στοχοποίηση ανθρώπων ή ομάδων εντείνοντας το διχασμό και -σε πολλές περιπτώσεις- τις ακραίες και βίαιες αντιπαραθέσεις.\nΤα παραδείγματα είναι δυστυχώς αρκετά:\nΑ) Παράδειγμα πρώτο, οι ένοχοι για τη μη βιωσιμότητα του συστήματος κοινωνικής ασφάλισης σε σχέση με τη γήρανση του πληθυσμού και την αρνητική αναλογία ανάμεσα στον ενεργό και μη ενεργό πληθυσμό. Η επιβάρυνση των νέων για την στήριξη των συνταξιούχων καθιστά επιτακτική ανάγκη την εναρμόνιση των κανόνων εισφορών και παροχών, ώστε να διασφαλίζεται η διαγενεακή ισότητα και η ισότιμη κατανομή των επιβαρύνσεων.\nΒ) Παράδειγμα δεύτερο, η κλιματική αλλαγή, η προστασία του περιβάλλοντος και η αναγκαιότητα οι επόμενες γενιές να απολαμβάνουν εξίσου τους φυσικούς πόρους και τα αγαθά. Η μη εξάντληση των φυσικών πόρων και η διασφάλιση της επάρκειας των πόρων και για τις επόμενες γενιές αποτελεί βασικό πυλώνα της έννοιας της βιώσιμης ανάπτυξης και προτεραιότητα της Πράσινης Συμφωνίας της ΕΕ για τις επόμενες δεκαετίες.\nΜε βάση τα δυο παραπάνω παραδείγματα οδηγούμαστε στο συμπέρασμα ότι “ένοχοι” είναι οι ηλικιωμένοι, γιατί αδικούν τους νεότερους, τους στερούν τα δικαιώματα τους στην εργασία και στο ασφαλιστικό σύστημα, τους στερούν ένα υγιές περιβάλλον και τους εξωθούν σε συνθήκες αποκλεισμού εντείνοντας τις οικονομικές ανισότητες σε βάρος τους (βλ. διόγκωση του δημόσιου χρέους εις βάρος των επόμενων γενεών).\nΣτον αντίποδα των παραπάνω, κατά την περίοδο της πανδημίας ξεκίνησε η στοχοποίηση των νέων σε σχέση με την εξάπλωση του κορονοιου, καθώς οι νέοι και οι νέες βγαίνουν έξω, διασκεδάζουν, ταξιδεύουν και δεν λαμβάνουν μέτρα προστασίας, άρα αδιαφορούν για τους γονείς τους, τους ευάλωτους, τους γηραιότερους. Άρα ένοχοι τώρα είναι οι νέοι για τη διασπορά του κορονοιου και την αύξηση των νοσούντων και των θανάτων.\nΕίναι βολική η στοχοποιήση της μιας ή της άλλης ομάδας για τους κυβερνώντες, την παγκόσμια κοινότητα και την ΕΕ. Η στοχοποίηση μιας ολόκληρης γενιάς ή η μεταφορά των ευθυνών από τη μια γενιά στην άλλη σίγουρα δεν βοηθά προς την επίλυση των πραγματικών προβλημάτων. Η κατασκευή ενόχων στην πολιτική είναι εύκολη και καλύπτει την έλλειψη αποτελεσματικών πολιτικών, ενώ υπογραμμίζει το αδιέξοδο των συντηρητικών και των αργοπορημένων ληφθέντων μέτρων.\nΤο ζήτημα της διαγενεακής δικαιοσύνης αποτελεί προτεραιότητα του Κινήματος Αλλαγής, όπως και κάθε σύγχρονης δημοκρατικής κοινωνίας. Είναι δικαίωμα κάθε πολίτη να αποζητά μια καλύτερη ζωή, να εχει ίσες ευκαιρίες, να προοδεύει, να εργάζεται και να προστατεύεται από ένα στιβαρό κοινωνικό κράτος, όπως διατείνονται τα σοσιαλδημοκρατικά κόμματα.\nΗ αρμονική διαγενεακή συνεργασία είναι το κλειδί για την προάσπιση της δημοκρατίας, της ειρηνικής συνύπαρξης αλλά και της προστασίας όλων των πολιτών κατά την πανδημία.\nΗ διασφάλιση αυτών απαιτεί διακομματική συνεννόηση, μεσο-μακροπρόθεσμο σχεδιασμό και όχι κοντόφθαλμες μικροκομματικές ή ψηφοθηρικές στοχεύσεις.\nΛαμβάνοντας υπόψη τα παραπάνω η κυβέρνηση καθυστερεί δραματικά ως προς την οργάνωση ενός ολοκληρωμένου Εθνικού Σχεδίου αντιμετώπισης του κορονοιού, ο οποίος ξεφεύγει από κάθε έλεγχου.\nΗ πρωτοφανής έλλειψη οργάνωσης και η μη προετοιμασία των υγειονομικών υπηρεσιών, η ανυπαρξία του ΕΟΔΥ και η ανεπάρκεια στο δημόσιο σύστημα υγείας δεν θα επιφέρει μόνο υγειονομική κρίση αλλά και οικονομική και κοινωνική κατάρρευση.\nΠλησιάζοντας τον Σεπτέμβρη και την έναρξη της σχολικής χρονιάς η επιμονή της κυβέρνησης να ξεκινήσουν τα σχολεία, χωρίς κανένα σχέδιο υποστήριξης και προστασίας των μαθητών, των εκπαιδευτικών και των οικογενειών τους γεννά σοβαρά ερωτήματα.\nΓΕΝΙΑΖΕΦΗ ΔΗΜΑΔΑΜΑΚΙΝΑΛΚΙΝΗΜΑ ΑΛΛΑΓΗΣΚΟΡΟΝΟΪΟΣ


Αναζητάτε ξενοδοχείο που δέχεται κατοικίδια σε αυτήν την ρομαντική και πλούσια πολιτιστικά πόλη (Γάνδη); Ήρθατε στο κατάλληλο μέρος. Η Hotels.com μπορεί να σας βοηθήσει να βρείτε ένα κατάλυμα, ώστε εσείς να έχετε περισσότερο χρόνο για να οργανώσετε το υπόλοιπο ταξίδι σας. Εξερευνήστε αυτόν τον προορισμό (Γάνδη) παρέα με τον τετράποδο φίλο σας ή βγείτε μόνοι για να απολαύσετε τις ιστορικές τοποθεσίες την ώρα που κοιμάται. Κατά τη διαμονή σας μπορείτε να περάσετε λίγο χρόνο στα εξής αξιοθέατα: Καθεδρικός Saint Bavo και Κάστρο Gravensteen. Όπως κι αν φαντάζεστε τις διακοπές με το κατοικίδιό σας, είναι σίγουρο πως τα 13 ξενοδοχεία που δέχονται κατοικίδια σε αυτόν τον προορισμό (Γάνδη) θα σας χαρίσουν μοναδικές στιγμές κατά τη διαμονή σας.\nΞενοδοχείο 3 αστέρων με εστιατόριο, κοντά σε: Κάστρο Gravensteen\n• Επιτρέπονται τα κατοικίδια • Μπαρ/lounge • Εγκαταστάσεις πλυντηρίων • Δωρεάν WiFi • Κεντρική τοποθεσία\nBed & breakfast 4 αστέρων με εστιατόριο, κοντά σε: Καθεδρικός Saint Bavo\n• Επιτρέπονται τα κατοικίδια • Μόνο γάτες και σκύλοι • Δωρεάν χώρος στάθμευσης • Βεράντα στο ρετιρέ • Εγκαταστάσεις πλυντηρίων


Υπέρ των αποφάσεων των διαιτητών ο Μαρκ Κλάτενμπεργκ • Η Άποψη\nΥπέρ των αποφάσεων των διαιτητών ο Μαρκ Κλάτενμπεργκ\nΑπό N. ΣΚ\t 20:46 - 02/02/2021\nΥπέρ των αποφάσεων των διαιτητών στάθηκε ο πρόεδρος της ΚΕΔ Μαρκ Κλάτενμπεργκ για 19η και την 20ή αγωνιστική της Super League 1.\nΑναλυτικά οι κρίσεις του Άγγλου αρχιδιαιτητή, ανά αγώνα:\nΟ Μαρκ Κλάτενμπεργκ συμφωνεί με την απόφαση του διαιτητή Ευαγγέλου και του VAR Φωτιά να μην δοθεί πέναλτι υπέρ του Βόλου για χέρι σε παίκτη του Παναθηναϊκού, τονίζοντας πως το χέρι του αμυνόμενου ήταν σε φυσική θέση. Στη φάση με την αποβολή του Χουάνκαρ, ο Κλάτενμπεργκ συμφωνεί με τη διαχείριση του VAR Φωτιά, ο οποίος κάλεσε για επανεξέταση τον Ευαγγέλου, με τον τελευταίο να αλλάζει την αρχική του απόφαση και από κίτρινη να δίνει κόκκινη στον παίκτη των «πράσινων».\nΌπως σημειώνει χαρακτηριστικά ο Βρετανός αρχιδιαιτητής η ενέργεια του Χουάνκαρ ήταν βίαιη και περιείχε στοιχεία μοχθηρίας.\nΟ Κλάτενμπεργκ συμφώνησε με την τελική απόφαση να δοθεί πέναλτι υπέρ του Παναιτωλικού για το πάτημα του Γκαλβάο πάνω στον Αριγίμπι, δικαιώνοντας τον VAR Γκορτσίλα, ο οποίος κάλεσε για on field review τον Καραντώνη, καθώς ο τελευταίος δεν υπέδειξε παράβαση στη ροή του αγώνα.\nΟ Κλάτενμπεργκ συμφώνησε απόλυτα με την απόφαση του Μανούχου να δώσει πέναλτι υπέρ του ΠΑΣ Γιάννινα στο απρόσεκτο μαρκάρισμα του Ινσούα.\nΔεν υπάρχει πέναλτι υπέρ του Αρη, θεωρεί ο Κλάτενμπεργκ στη φάση με την πτώση του Ρόουζ στην περιοχή του Αστέρα Τρίπολης, συμφωνώντας με την απόφαση του διαιτητή Φωτιά αλλά και του VAR Τζοβάρα, ο οποίος έλεγξε την πιθανότητα παράβασης στο βίντεο. Συγκεκριμένα, ο Βρετανός επικεφαλής της ΚΕΔ τόνισε πως ήταν «μία ελαφριά επαφή» που δεν δικαιολογούσε την πτώση του παίκτη του Άρη.\nΣωστή ήταν η απόφαση του Τζήλου να μην δώσει πέναλτι υπέρ της Λαμίας στο χέρι του Σένκεφελντ, κατά τον Κλάτενμπεργκ, ο οποίος τόνισε πως το χέρι του στόπερ του Παναθηναϊκού ήταν σε φυσική θέση. Την ίδια ακριβώς ερμηνεία έδωσε και ο VAR Κουμπαράκης ενημερώνοντας τον Τζήλο μετά τον έλεγχο που έκανε.\nΣτην πτώση του Σιμάνσκι στην περιοχή του ΟΦΗ δεν υπάρχει κανένα πέναλτι σύμφωνα με τον Κλάτενμπεργκ, επομένως έδωσε δίκιο στον Ζαχαριάδη που υπέδειξε θέατρο στον παίκτη της ΑΕΚ.\nΟ Κλάτενμπεργκ συμφώνησε με τον Σιδηρόπουλο, που άφησε πλεονέκτημα στη φάση με την πτώση του Σεμέδο στην περιοχή του Απόλλωνα, καθώς στη συνέχεια ο Ολυμπιακός σκόραρε με τον Χασάν.\nΒροχερός και με καταιγίδες αύριο ο καιρός\nΟύτε φάση ο Κλάτενμπεργκ από τον Ολυμπιακό\nΌλα καλά τα είδε ο Κλάτενμπεργκ στα ματς της 23ης αγωνιστικής\nΟ Κλάτενμπεργκ εμπιστεύεται τον Σιδηρόπουλο παρά τις φωνές του Ολυμπιακού\nΣοκ από τον Κλάτενμπεργκ ότι διαιτητές πληρώνουν δημοσιογράφους\nΟ Κλάτενμπεργκ ξεφτιλίζει τους διαιτητές «λαδώνετε δημοσιογράφους» κι αυτοί……\nΠαναθηναϊκός-Ολυμπιακός: Θα δικαιώσει τον Σκωτσέζο φίλο του για τις αποφάσεις στο…


Δημοτικό τραγούδι [Η αναγνώρισις] | Σημειώσεις Νεοελληνικής Λογοτεχνίας του Κωνσταντίνου Μάντη\nΔημοτικό τραγούδι [Η αναγνώρισις]\nΕχάραξεν ανατολή και ρόιδισεν η δύσι,\nΠάν τα πουλάκια σταις βοσκαίς και η ώμορφαις να πλύνουν.\nΠήρα κ’ εγώ το γρίβα μου να πάω να τον ποτίσω.\nΒρίσκω μια κόρη πώπλυνε σε μια κρυά βρυσούλα,\nΚ’ εγώ νερό της γύρεψα κι’ άπλωσε να μου δώση.\nΔώδεκα κούπαις μούδωκε, στα μάτια δεν την είδα\nΚαι σε ταις δεκατέσσαραις την είδα δακρυσμένη\n-«Τ’ έχεις κόρη μ’ και θλίβεσαι και βαρυαναστενάζεις;»\n-«Εγώχ’ άντρα στην ξενιτειά τώρα δώδεκα χρόνους,\nΚι’ ουδέ χαρτί δε μώστειλεν ουδέ ατός του ήλθε,\nΚι’ ακόμα δυο τον καρτερώ, ως τρεις τον παντυχαίνω,\nΚι απαί θα γένω καλογριά, τα ράσα να φορέσω.»\n-«Ο άντρας σούταν άρρωστος, βαργιά για να πεθάνη,\nΚαι τον εδάνεισα πανί, μούπε να με το δώσης.»\n-«Αν τον εδάνεισες πανί, εγώ να σου το δώσω.»\n-«Γω τον εδάνεισα κερί, μούπε να με το δώσης»\n-«Αν τον εδάνεισες κερί, εγώ να σου το δώσω»\n-«Γώ τον εδάνεισα φιλί, μούπε να με το δώσης.»\n-«Αν τον εδάνεισες φιλί, να πάγης να το πάρης.»\n-«Κόρη μ’ εγώμ’ ο άντρας σου, εγώμαι κι ο καλός σου.»\n-«Αν ήσαι σύ ο άντρας μου, αν ήσαι ο καλός μου,\nΠες μας σημάδια του σπιτιού, τότε να σε γνωρίσω.»\n-«Έχεις μηλιά στη θύρα σου και κλήμα στην αυλή σου,\nΚάμει σταφύλια ραζακιά και το κρασί μοσκάτο.»\n-«Εγώμουν κρασοπούλισσα και διάβηκες και τάδες.\nΑν ήσαι συ ο άντρας μου, αν ήσαι ο καλός μου,\nΠές μου σημάδια του κορμιού, τότε να σε γνωρίσω.»\n-«Έχεις ελιά στο στήθος σου κ’ ελιά στην αμασκάλη.»\n-«Καλέ μ’ εσύ ‘σαι ο άντρας μου, εσύ ‘σαι κι’ ο καλός μου.»\n(ο) γρίβας: άλογο\nατός: αυτός, ο ίδιος\nραζακιά (σταφύλια): ποικιλία σταφυλιού\nμοσκάτο (κρασί): είδος κρασιού από αρωματικά σταφύλια\nα.1. Το ποίημα είναι ένα παραδοσιακό δημοτικό τραγούδι. Να επισημάνετε δύο (2) χαρακτηριστικά γνωρίσματα της παραδοσιακής ποίησης.\n- Οι στίχοι του ποιήματος, όπως συνηθίζεται στη δημοτική ποίηση, είναι δεκαπεντασύλλαβοι και ακολουθούν το ιαμβικό μέτρο (εναλλαγή άτονης τονισμένης συλλαβής)\nΈ / χεις / ε / λιά / στο / στη / θος / σου / κ’ ε / λιά / στην / α / μα / σκά / λη\n- Στο ποίημα υπάρχει λογική αλληλουχία, εφόσον παρακολουθείται η σταδιακή αναγνώριση ανάμεσα στους δύο συζύγους που έχουν 12 χρόνια να συναντηθούν.\nα.2. Να βρείτε στο κείμενο τα σημάδια της αναγνώρισης στην οποία αναφέρεται ο τίτλος του ποιήματος και να σχολιάσετε εν συντομία τον τρόπο με τον οποίο κλιμακώνεται η αναγνώριση του άνδρα από τη γυναίκα.\nΗ αναγνώριση ουσιαστικά ξεκινά όταν ο άνδρας βλέπει τα δακρυσμένα μάτια της γυναίκας, τα οποία χρειάστηκε να περιμένει αρκετή ώρα μέχρι να τα δει, αφού μόνο όταν του έδωσε και την 14η κούπα νερό κατέστη αυτό εφικτό. Μόλις, μάλιστα, εκείνη του αναφέρει την ιστορία της και την δωδεκαετή απουσία του συζύγου της, εκείνος φαίνεται να αντιλαμβάνεται πως πρόκειται για τη γυναίκα του.\nΗ πρώτη μέριμνα του συζύγου είναι να θέσει σε δοκιμασία την πίστη της συζύγου του, γι’ αυτό κι αφού την ενημερώνει πως έτυχε να γνωρίζει τον άρρωστο άνδρα της, αρχίζει να της ζητά πράγματα που του είχε δανείσει. Το κρίσιμο αίτημα είναι αυτό που αφορά το φιλί, το οποίο η γυναίκα αρνείται να του το δώσει.\nΑφού, λοιπόν, ο άνδρας βεβαιώνεται για την αφοσίωση της συζύγου του περνά στο να της φανερώσει την ταυτότητά του. Η γυναίκα, ωστόσο, μιας κι έχει να τον δει δώδεκα χρόνια δεν αναγνωρίζει αμέσως στο πρόσωπο του αγνώστου το πρόσωπο του άνδρα της, γι’ αυτό και του ζητά να της αποκαλύψει σημάδια του σπιτιού, ώστε να βεβαιωθεί πως είναι πράγματι αυτός.\nΗ αναφορά στη μηλιά και στο κλήμα με τα ραζακιά σταφύλια δεν επαρκεί για να πειστεί η γυναίκα, εφόσον αυτά θα μπορούσε να τα γνωρίζει ακόμη κι ένας περαστικός. Ζητά, έτσι, κάτι πιο προσωπικό, κάτι που να το γνωρίζει μόνο ο άνδρας της που την έχει δει γυμνή∙ ζητά σημάδια του κορμιού της.\nΜόλις, λοιπόν, ο άνδρας της απαντά πως έχει μια ελιά στο στήθος της και μια στη μασχάλη, η γυναίκα πείθεται πως εκείνος είναι ο άνδρας της, και η αναγνώριση ολοκληρώνεται επιτυχώς.\nβ.1. Στο ποίημα χρησιμοποιούνται πολλές επαναλήψεις λέξεων ή ολόκληρων φράσεων. Να εντοπίσετε δύο (2) από αυτές.\nεδάνεισα – εδάνεισες / εδάνεισα – εδάνεισες\nΚόρη μ’ εγώμ’ ο άντρας σου, εγώμαι κι ο καλός σου. / Καλέ μ’ εσύ ‘σαι ο άντρας μου, εσύ ‘σαι κι’ ο καλός μου.\nβ.2. Τι εξυπηρετούν, κατά τη γνώμη σας, οι επαναλήψεις που εντοπίσατε στην ερώτηση β.1.;\nΗ επανάληψη του ρήματος εδάνεισα, που λειτουργεί ως το βασικό στοιχείο τις στιχομυθίας των δύο κεντρικών προσώπων, αποτελεί το μέσο δοκιμασίας που θέτει ο ήρωας στη γυναίκα του, αναζητώντας να δει αν του είναι ακόμη αφοσιωμένη και πιστή.\nΗ επανάληψη από τη γυναίκα της διαβεβαίωσης του άνδρα πως αυτός είναι ο άντρας της, αυτός είναι ο καλός της, έρχεται να υποδηλώσει πως η διαδικασία της αναγνώρισης έχει ολοκληρωθεί επιτυχώς, εφόσον εκείνη αποδέχεται και αναγνωρίζει πως πράγματι αυτός που στέκει απέναντί της είναι ο σύζυγός της, τον οποίο είχε αρχίσει να θεωρεί νεκρό ή για πάντα χαμένο.\nβ.3. Να γράψετε πέντε (5) ιδιωματικές λέξεις από το ποίημα.


Χάος από μπλακ άουτ στην Τουρκία - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΆνθρωποι με μπιτόνια έκαναν ουρά έξω από πρατήρια βενζίνης για να αγοράσουν καύσιμα για γεννήτριες καθώς η διακοπή συνεχιζόταν για περισσότερο από τέσσερις ώρες. Μποτιλιαρίσματα σημειώθηκαν σε διασταυρώσεις καθώς έσβησαν τα φώτα κυκλοφορίας.\n“Ο κύριος στόχος μας αυτή τη στιγμή είναι να αποκαταστήσουμε το δίκτυο. Δεν είναι κάτι που βλέπουμε συχνά”, δήλωσε ο υπουργός Ενέργειας Τανέρ Γιλντίζ στη διάρκεια ταξιδιού του στην Μπρατισλάβα, όπως μετέδωσε η τουρκική τηλεόραση.\n“Σ’ αυτό το στάδιο δεν μπορώ να πω αν το ενδεχόμενο της τρομοκρατίας είναι πιθανό ή όχι. Δεν μπορώ να πω ούτε αν πρόκειται για μια κυβερνοεπίθεση”, πρόσθεσε απαντώντας σε ερωτήσεις δημοσιογράφων.\nΤέτοια εκτεταμένες διακοπές της ηλεκτροδότησης είναι σπάνιες. Ενεργειακοί αξιωματούχοι, τους οποίους επικαλείται η εφημερίδα “Χουριέτ”, είπαν πως είναι το μεγαλύτερο μπλακ-άουτ που σημειώνεται τα τελευταία 15 χρόνια στην Τουρκία.\nTags: ΜΠΛΑΚ ΑΟΥΤΤΟΥΡΚΙΑ\nNext story Αλλαγές στο δρομολόγιο της γράμμης 83 του ΟΑΣΘ\nPrevious story Φορολογικές παραβάσεις από επιχείρηση καλλυντικών


VINYLMINE REVIEW FOR OUR NEW ALBUM “ELEMENTS” | Loud Silence Band\nLOUD SILENCE ροκ δισκάρα (stoner) από Έλληνες 19χρονους που γ@μάνε και δέρνουν\nΤρεις 19χρονοι που γ@μάνε και δέρνουν. Αυτοί είναι οι Loud Silence, τρία παιδιά, ο κιθαρίστας, τραγουδιστής Αντρέας, ο μπασίστας που γράφει και στίχους Jay και ντράμερ Nick, που κάνουν τώρα, σ’ αυτή την ηλικία (κι έτσι πρέπει) το δισκογραφικό ντεμπούτο τους, με το χαρντροκάδικο-στονεράδικο “Elements” [Ikaros Records, 2020].\nΈχουμε ξαναπεί πως το stoner είναι το rock genre, που τώρα, αυτή τη στιγμή ενθουσιάζει περισσότερο τη νεολαία (και τους κάπως μεγαλύτερους, ok). Όλα τα είδη μπορεί να παίζουν, από τα πιο αλλόκοτα και πειραματικά, έως τα πιο μέινστριμ και προσαρμοσμένα στο μέσο γούστο, όμως το stoner διεκδικεί, ως φαίνεται, το μεγαλύτερο μερίδιο στις προτιμήσεις. Εντάξει, μπορεί να μην είναι το ροκ εκείνο που ακούγεται πάντα συναρπαστικό στ’ αυτιά μου, αλλά αυτό δεν λέει κάτι. Σε τόσο χαλεπούς ροκ καιρούς… ροκ να ’ναι και ό,τι να ’ναι. Πόσω μάλλον, όταν με τους Loud Silence το «ό,τι να ’ναι» δεν ισχύει – καθώς η μπάντα είναι τρομερή, με το stoner της να είναι από τα καλύτερα που μπορείς ν’ ακούσεις τριγύρω.\nΚατ’ αρχάς οι φίλοι μας ξέρουν να γράφουν σύγχρονα ροκ τραγούδια, ξέρουν να συνθέτουν – κάτι όχι αυτονόητο. Και τα έξι κομμάτια που ακούγονται στο “Elements” είναι το ένα καλύτερο από το άλλο, και παρότι κάποια εξ αυτών τραβάνε σε διάρκεια (υπάρχει 8λεπτο track εδώ, δύο σχεδόν 7λεπτα, δύο 5λεπτα κι ένα 4λεπτο), στην πράξη δεν καταλαβαίνεις τίποτα. Χάνεται ο χρόνος! Είναι τόσο ευφυείς, τόσο παικταράδες και οι τρεις τους, ώστε το μόνο που έχεις να κάνεις είναι να τους παρακολουθείς αποσβολωμένος.\nΔεν ακούς κάτι «στραβό» στο άλμπουμ τους, ώστε να πεις στη διαδρομή… α, να κι ένα καλό κομμάτι… να βάλεις δηλαδή κάποια «σημάδια» στην εξέλιξή του. Στο “Elements” δεν υπάρχουν «σημάδια». Όλα τα κομμάτια ρέουν με τον πιο απλό, μα εμπνευσμένο τρόπο, ο κιθαρίστας «σπέρνει» διαρκώς, περνώντας, μάλιστα, απ’ όλο το φάσμα του σκληρού ροκ (ακούς και progressive ανάμεσα, ακούς ακόμη και blues), με το μπάσο και τα ντραμς να κάνουν έξοχη δουλειά, στηρίζοντας με δύναμη και πάθος τις συνθέσεις. Περαιτέρω και η φωνή τού Αντρέα είναι αυτή που πρέπει να είναι (κάτι ακόμη πιο δύσκολο και σπάνιο), με την ηχογράφηση και την παραγωγή να έρχονται κι αυτές να υπογραμμίσουν την τέλεια δουλειά που έχει γίνει σε όλα τα επίπεδα.


6 ετών ήρωας σώζει την αδερφή του - Tιμητικά παγκόσμιος πρωταθλητής από την WBC! - ΑμεΑ Care\nΑρχική/Ιστορίες/6 ετών ήρωας σώζει την αδερφή του – Tιμητικά παγκόσμιος πρωταθλητής από την WBC!\n6 ετών ήρωας σώζει την αδερφή του – Tιμητικά παγκόσμιος πρωταθλητής από την WBC!\n2,980 1 λεπτό\nΟ 6 ετών Bridger Walker έχει προκαλέσει παγκόσμια αίσθηση για την ψυχή και την στάση που επέδειξε όταν η μικρή του αδερφή δέχτηκε επίθεση από μανιασμένο σκύλο που έρχονταν κατά πάνω της.\nΟ Walker προκειμένου να την προστατέψει μπήκε ανάμεσα στο σκηνικό με αποτέλεσμα να δεχτεί εκείνος τα δαγκώματα του σκύλου. Στην συνέχεια έπιασε σφιχτά από το χέρι την αδερφή του και άρχισε να τρέχει γεμάτος αίματα μακριά από τον σκύλο.\nΗ θεία του ανέβασε την παρακάτω φωτογραφία στα social media γράφοντας :\n«Στις 9 Ιουλίου, ο 6 ετών ανηψιός μου Bridger έσωσε την ζωή της μικρότερης αδερφής του μπαίνοντας ανάμεσα σε εκείνη και επιτιθέμενο σκύλο.\nΑφού ο σκύλος τον δάγκωσε πολλές φορές στο πρόσωπο και το κεφάλι, άρπαξε το χέρι της αδερφής του και το έβαλαν μαζί στα πόδια για να την διατηρήσει ασφαλή.»\nΟ σκύλος έμπηξε τα σαγόνια του στην αριστερή πλευρά του προσώπου του Bridger ανοίγοντάς του το μάγουλο. Χρειάστηκε χειρουργείο δύο ωρών και 90 ράμματα συνολικά για να κλείσει η πληγή.\nΌταν ρωτήθηκε από τον πατέρα του γιατί απλά δεν έτρεξε μακριά, το αγόρι απάντησε κάτι μοναδικό:\n«Εάν κάποιος έπρεπε να πεθάνει, σκέφτηκα πως αυτός θα έπρεπε να είμαι εγώ.»\nΟ Bridger έχει πάρει εύσημα από σταρ του Χόλυγουντ με την είδηση να διαδίδεται παντού , ενώ η παγκόσμια ομοσπονδία πυγμαχίας της WBC αποφάσισε να τον χρίσει τιμητικά παγκόσμιο πρωταθλητή της, μιας και ο νεαρός εκπροσωπεί απόλυτα τις αξίες της.\nΠαγκόσμιος πρωταθλητής της WBC είναι ο Tyson Fury στα βαριά κιλά που χαιρέτησε αυτή την κίνηση.


Tην πολιτική υγείας της ΕΕ ανέλυσε η Επίτροπος Κυριακίδου στο συνέδριο του Economist, Η ΚΑΘΗΜΕΡΙΝΗ, kathimerini.com.cy\n«O εμβολιασμός προσφέρει την πιο σίγουρη έξοδο από την πανδημία, αλλά πρέπει να υποστηρίζεται από αποτελεσματικές συνεργασίες», ανέφερε η κ. Κυριακίδου\n24 ΝΟΕΜΒΡΙΟΥ 2020 - 15:35\nΤο μήνυμα πως η ΕΕ αντιμετωπίζει μια άνευ προηγουμένου κρίση και προσπαθεί ταυτόχρονα να βελτιώσει τη μακροπρόθεσμη ετοιμότητά της, «σαν να χτίζει ένα πλοίο, ενώ το ταξιδεύει στη μέση μιας καταιγίδας», έστειλε η Επίτροπος αρμόδια για θέματα Υγείας Στέλλα Κυριακίδου, απευθυνόμενη στο διαδικτυακό 16ο Συνέδριο του Economist στην Κύπρο.\nΗ Επίτροπος ξεκαθάρισε ότι «ο εμβολιασμός προσφέρει την πιο σίγουρη έξοδο από την πανδημία, αλλά πρέπει να υποστηρίζεται από αποτελεσματικές συνεργασίες». Τόνισε ότι η στρατηγική της ΕΕ για τα εμβόλια COVID-19 αναγνωρίζει την ανάγκη για ασφαλή, αποτελεσματικά εμβόλια και βοήθησε στην επιτάχυνση της ανάπτυξης, παρασκευής και ανάπτυξης εμβολίων κατά του COVID-19, ενώ θα διασφαλίσει δίκαιη και δίκαιη πρόσβαση για όλους σε ολόκληρη την ΕΕ και παγκοσμίως.\n«Έχουμε υπογράψει συμβόλαια με πέντε εταιρείες και συζητούμε με άλλες. Και αυτές οι συμφωνίες επιδιώκουν να διασφαλίσουν ότι όλα τα κράτη μέλη θα έχουν πρόσβαση σε εμβόλια υψηλής ποιότητας με τους καλύτερους δυνατούς όρους και προϋποθέσεις», ανακοίνωσε η Επίτροπος και ξεκαθάρισε ότι «η ταχύτητα είναι σημαντική, και δεν μπορούμε να αφήσουμε κανέναν πίσω σε αυτήν την προσπάθεια».\nΔιευκρίνισε ωστόσο ότι «ταυτόχρονα, δεν θα συμβιβαστούμε με την ασφάλεια. Η ευελιξία στο κανονιστικό πλαίσιο της ΕΕ επιτρέπει την επιτάχυνση της ανάπτυξης, της έγκρισης και της διαθεσιμότητας εμβολίων, διατηρώντας παράλληλα αυστηρά πρότυπα ποιότητας, ασφάλειας και αποτελεσματικότητας. Και ο Ευρωπαϊκός Οργανισμός Φαρμάκων έχει εισαγάγει διαδικασίες ταχείας αναθεώρησης για την ταχεία αξιολόγηση των εφαρμογών εμβολίων».\nΣημείωσε δε ότι «ο εμβολιασμός δεν είναι το μαγικό ραβδί που θα κάνει τον COVID-19 να εξαφανιστεί,αλλά είναι ένα ζωτικό μέρος της στρατηγικής εξόδου μας».\nΗ Επίτροπος, η οποία πραγματοποίησε αναλυτική ανασκόπηση των κινήσεων της ΕΕ κατά τη διάρκεια της πανδημίας τόνισε ότι οι κοινοτικές υπηρεσίες καθοδηγούνται από την επιστήμη και η ΕΕ ενισχύεται από την αλληλεγγύη, τη συνεργασία και την ενότητα του σκοπού, «την αποφασιστικότητα να προστατεύσουμε τους πολίτες μας από πιθανές μελλοντικές κρίσεις στον τομέα της δημόσιας υγείας».\nΑυτή είναι η ΕΕ στα καλύτερά της εν μέσω κρίσης: «Συγκέντρωση πόρων, ανταλλαγή εμπειρογνωμοσύνης και συνεργασία, με άνευ προηγουμένου τρόπο, για να αποφέρει απτά οφέλη στην καθημερινή ζωή των πολιτών της. Επειδή κάθε ζωή έχει σημασία. Επειδή όλοι αξίζουν ένα ασφαλές μέλλον με ευημερία», τόνισε η Επίτροπος.\nΑναλυτικά, η Επίτροπος εξήγησε ότι «το 2020 ήταν μια πιο δύσκολη χρονιά» καθώς «άτομα, οικογένειες, επιχειρήσεις και κοινότητες σε όλη την Ευρώπη υπέφεραν πάρα πολύ». «Οι πολίτες μας είδαν τη ζωή τους και τα μέσα διαβίωσης να αλλάζουν μέσα σε μια νύχτα», σημείωσε.\n«Η Κύπρος μέχρι στιγμής ήταν πιο επιτυχημένη από ό, τι οι περισσότεροι στον περιορισμό της πανδημίας και η προσπάθεια των εργαζομένων, του ιατρικού προσωπικού και των πολιτών της Κύπρου πρέπει να αναγνωριστεί και να επαινείται», τόνισε.\n«Ωστόσο, η Κύπρος δεν έχει σωθεί πλήρως. Οι πρόσφατες απότομες αυξήσεις σε καθημερινά κρούσματα υπερβαίνουν κατά πολύ αυτό που είδαμε την άνοιξη. Μια έντονη υπενθύμιση ότι όλες οι κοινότητές μας είναι πολύ ευάλωτες σε αυτόν τον ιό», προειδοποίησε.\n«Ο COVID-19 μάς έχει διδάξει σκληρά μαθήματα. Μας υπενθύμισε τη θεμελιώδη σημασία της υγείας μας: προϋπόθεση για ανθεκτικές, ισότιμες και βιώσιμες κοινότητες. Η πανδημία μας έδειξε πόσο εύθραυστες είναι οι κοινωνίες μας και πόσο εύκολα μπορούν να ταραχθούν. Και μας υπενθύμισε επίσης την αξία της συνεργασίας και της ενότητας του σκοπού. Έτσι, χαίρομαι που συμμετέχω στη σημερινή σημαντική Διάσκεψη Κορυφής, η οποία υπερασπίζεται την αλληλεγγύη και η οποία θα εξερευνήσει τους διαφορετικούς δρόμους προς ισχυρότερες, πιο δίκαιες και πιο ευημερούσες κοινωνίες για όλους», σημείωσε η Στ.Κυριακίδου.\nΣημείωσε ακόμα ότι «αυτή η άνευ προηγουμένου πανδημία έχει επιδεινώσει πολλές από τις διαρθρωτικές αδυναμίες στα συστήματα υγειονομικής περίθαλψης. Επεσήμανε τι πρέπει να βελτιώσουμε και πώς. Για παράδειγμα, κατά τη διάρκεια του πρώτου κύματος, τα προληπτικά μέτρα σε ορισμένα κράτη μέλη οδήγησαν σε περιορισμούς στις εξαγωγές, διογκωμένες προβλέψεις ζήτησης και περιττή αποθήκευση φαρμάκων. Ομοίως, έπρεπε να αντιμετωπίσουμε απαγορεύσεις εξαγωγής φαρμάκων προς τρίτες χώρες. Η αλληλεγγύη, οι ακούραστες προσπάθειες και η εστιασμένη συνεργασία ήταν και εξακολουθούν να είναι υψίστης σημασίας για την καταπολέμηση αυτού του ιού, καθώς έγινε φανερό από την αρχή ότι δεν θα μπορούσαμε ποτέ να τον νικήσουμε δουλεύοντας μόνοι μας. Από την πρώτη ημέρα αυτής της πανδημίας, η Κομισιόν ζήτησε συντονισμό και ενότητα σκοπού - έχοντας πλήρη επίγνωση ότι αυτή είναι η πιο αποτελεσματική πορεία προς τα εμπρός», επεσήμανε.\n«Χαίρομαι πολύ που η Κύπρος έχει εμπλακεί πλήρως σε όλους τους μηχανισμούς συντονισμού και συνεργασίας της ΕΕ από την αρχή. Γνωρίζω ότι οι Κύπριοι συμπατριώτες μου έκαναν πολλές θυσίες όλο αυτό το διάστημα. Γι `αυτό είναι τόσο σημαντικό να συνεχίσουμε τα μέτρα κοινωνικής απόστασης και την προσωπική μας υγιεινή, προκειμένου να μην θέσουμε σε κίνδυνο όλες αυτές τις σκληρές προσπάθειες, έως ότου αναπτυχθεί ένα ασφαλές εμβόλιο», τόνισε η Επίτροπος.\n«Οι ελλείψεις φαρμάκων και ιατρικού εξοπλισμού είναι ένας τομέας στον οποίο η συνεργασία είναι ιδιαίτερα σημαντική - και η Κομισιόν έχει λάβει μέτρα για την ενίσχυση αυτής της συνεργασίας. Η εκτελεστική διευθύνουσα ομάδα της ΕΕ για τις ελλείψεις φαρμάκων συλλέγει δεδομένα και ανταλλάσσει εμπειρίες και πληροφορίες μεταξύ των κρατών μελών. Παράλληλα, ο Ευρωπαϊκός Οργανισμός Φαρμάκων (EMA) δημιούργησε ένα σημαντικό κανάλι επικοινωνίας με τη φαρμακευτική βιομηχανία, βελτιώνοντας την ορατότητα και τον έγκαιρο εντοπισμό τρωτών σημείων στην αλυσίδα εφοδιασμού φαρμάκων. Πραγματοποιήσαμε επτά κοινές προσκλήσεις προμηθειών για βασικά φάρμακα και εξοπλισμό, όπως αναπνευστήρες, φάρμακα ICU και γρήγορα τεστ αντιγόνου. Και η Κομισιόν εργάστηκε επίσης για την ανάπτυξη περισσότερων τεκμηριωμένων και κοινών προσεγγίσεων για τεστ, καραντίνα και ταξίδια», υπενθύμισε.\n«Αλλά αυτό δεν είναι μόνο μια κρίση υγείας. Ο COVID-19 έχει μεγάλο αντίκτυπο στις κοινωνίες μας στο σύνολό της.\nΣε απάντηση, η Κομισιόν κινητοποιεί όλα τα μέσα που διαθέτει για να στηρίξει τα κράτη μέλη στην αντιμετώπιση της πανδημίας σε όλες τις μορφές της. Για να βοηθήσει τα κράτη μέλη, να προστατεύσουν τους πολίτες τους και να μετριάσουν τις σοβαρές κοινωνικοοικονομικές επιπτώσεις, η ΕΕ ενέκρινε ένα νέο μέσο προσωρινής στήριξης για τον μετριασμό των κινδύνων ανεργίας σε περίπτωση έκτακτης ανάγκης (SURE). Από ένα συνολικό κονδύλιο 100 δισεκατομμυρίων ευρώ, έχουν ήδη διατεθεί 87,9 δισεκατομμύρια ευρώ και επί του παρόντος εκταμιεύεται οικονομική βοήθεια. Με το SURE, η Κύπρος θα λάβει δάνεια χαμηλού επιτοκίου ύψους 479 εκατομμυρίων ευρώ. Αυτό θα βοηθήσει την Κύπρο να υποστηρίξει τους εργαζόμενους και τους αυτοαπασχολούμενους και θα εγγυηθεί την εισοδηματική υποστήριξη σε εκείνους που πρέπει να επέχουν από την εργασία για λόγους υγείας λόγω της πανδημίας Covid-19. Είμαι πράγματι πολύ ευτυχής που σημειώνω ότι η Κύπρος, ήδη, έλαβε την περασμένη εβδομάδα 250 εκατομμύρια ευρώ», σημείωσε η Επίτροπος.\n«Η πανδημία μας ώθησε να βελτιώσουμε την ικανότητα ετοιμότητας και ανταπόκρισης. Δικαίως οι πολίτες της ΕΕ αναμένουν προστασία, και είμαστε αποφασισμένοι να το πράξουμε. Το πακέτο της Ευρωπαϊκής Ένωσης για την Υγεία, που ανακοινώθηκε στις 11 Νοεμβρίου, θα μας βοηθήσει να ανταποκριθούμε στις προσδοκίες αυτές. Είναι ένα σημαντικό βήμα προς μια πιο ασφαλή, καλύτερα προετοιμασμένη και πιο ανθεκτική ΕΕ. Το πακέτο ενισχύει τους πιο σημαντικούς ρόλους του Ευρωπαϊκού Κέντρου Πρόληψης και Ελέγχου Νόσων και του Ευρωπαϊκού Οργανισμού Φαρμάκων. Και θα δημιουργήσει μια ειδική ευρωπαϊκή αρχή ετοιμότητας και αντίδρασης σε περίπτωση έκτακτης ανάγκης για την υγεία για να ενισχύσει την ικανότητά μας να αντιμετωπίζουμε νέες και αναδυόμενες διασυνοριακές απειλές για την υγεία. Αυτά τα μέτρα θα συμπληρωθούν από τη φαρμακευτική στρατηγική για την Ευρώπη, η οποία θα ανακοινωθεί σήμερα και θα αντιμετωπίσει μακροπρόθεσμες διαρθρωτικές προκλήσεις», εξήγησε η Στέλλα Κυριακίδου.\nΠροειδοποίησε ωστόσο ότι «τα κράτη μέλη διαδραματίζουν σημαντικό ρόλο και σε αυτήν την προσπάθεια. Οι ειδικές για κάθε χώρα συστάσεις του Ευρωπαϊκού Εξαμήνου, τις οποίες εκδώσαμε τον Μάιο, θα βοηθήσουν στην καθοδήγηση αυτού του έργου. Και για πρώτη φορά, όλα τα κράτη μέλη έλαβαν συστάσεις σχετικά με τα συστήματα υγείας τους».\nΣτην περίπτωση της Κύπρου, είπε, «η Κομισιόν ζήτησε την ενίσχυση της ανθεκτικότητας και της ικανότητας του συστήματος υγείας, συμπεριλαμβανομένης της βελτίωσης των συνθηκών εργασίας των επαγγελματιών υγείας» και τόνισε ότι «με τα μέσα που διατίθενται στο επόμενο Πολυετές Δημοσιονομικό Πλαίσιο, συμπεριλαμβανομένου του ουσιαστικού νέου προγράμματος EU4Health, η Κομισιόν είναι αποφασισμένη να στηρίξει τις προσπάθειες της Κύπρου για ενίσχυση του συστήματος υγείας της και προώθηση της υγείας όλων των πολιτών της».\nΕυρώπη | Coronavirus | Υγεία | Επιχειρήσεις | Επενδύσεις


"Χτύπησε" και την Αθήνα η κακοκαιρία: Σφοδρές βροχοπτώσεις σε βόρεια και... | Ελλάδα Ειδήσεις\nΓΡΑΦΕΙ: THETOC TEAM published 22 Ιουν. 20 (20:00)\nΒροχές και καταιγίδες πλήττουν από νωρίς το απόγευμα το μεγαλύτερο μέρος του Λεκανοπεδίου Αττικής. Αυτή την ώρα, τα εντονότερα προβλήματα εντοπίζονται σε Άλιμο, Λαύριο, Ελευσίνα αλλά και στα βόρεια προάστια όπου βρέχει καταρρακτωδώς.\nΝωρίτερα, ιδιαίτερα δυνατή ήταν και η βροχή που έπεσε στο ύψος της Κακιάς Σκάλας, με την ορατότητα να είναι περιορισμένη.\nΗ βροχόπτωση δεν περιορίστηκε μόνο στα προάστια του Λεκανοπεδίου αλλά έφτασε μέχρι και το κέντρο της Αθήνας, χωρίς να υπάρχουν προβλήματα μέχρι στιγμής.\nΈντονη αστάθεια θα επικρατήσει στη χώρα έως και την Πέμπτη, με βροχές και καταιγίδες οι οποίες τοπικά θα είναι ισχυρές και θα συνοδεύονται από έντονη ηλεκτρική δραστηριότητα, ενισχυμένους ανέμους και χαλαζοπτώσεις.\nΤο χαλάζι κατέστρεψε καλλιέργειες στα Μεσόγεια\nΜεγάλες είναι οι ζημιές που προκάλεσε στα Μεσόγεια η έντονη χαλαζόπτωση που σημειώθηκε το απόγευμα. Οι καλλιέργειες στην περιοχή καταστράφηκαν από το χαλάζι που έπεφτε σε μέγεθος καρυδιού.\nΟι εικόνες είναι αποκαλυπτικές του μεγέθους της καταστροφής, την ώρα που η κακοκαιρία αναμένεται να συνεχιστεί έως και την Πέμπτη.\nΓια τις επόμενες μέρες, στη χώρα θα παρατηρούνται χαμηλές θερμοκρασίες στα ανώτερα στρώματα της ατμόσφαιρας και υψηλές κοντά στο έδαφος με αυξημένη υγρασία. Ο συνδυασμός αυτός ευνοεί τις καταιγίδες αλλά και το χαλάζι με τα εντονότερα φαινόμενα να εκδηλώνονται κατά τις θερμές κυρίως ώρες της ημέρας.\nΤο φαινόμενο αυτό ονομάζεται φαινόμενο της "ψυχρής λίμνης" και προβλέπεται να επηρεάσει ιδιαίτερα την Αττική.


Είναι ένας ΙΡΑ προστατευμένος από μια αγωγή; - 2019 | Επένδυση\nΚύριος /Επένδυση /Είναι ένας ΙΡΑ προστατευμένος από μια αγωγή;\nΈνας IRA είναι ένας φορολογικός-πλεονεκτικός λογαριασμός συνταξιοδότησης που μπορούν να συνεισφέρουν οι άνθρωποι, αφαιρώντας χρήματα για τα έτη μετά την εργασία τους. Ωστόσο, τα χρήματα σε μια IRA ενδέχεται να μην προστατεύονται από τους πιστωτές ή τις αγωγές.\nΕάν υποστείτε αγωγή ή υποβάλετε αίτηση για προστασία κατά της πτώχευσης, οι πιστωτές ενδέχεται να είναι σε θέση να συλλέγουν αποφάσεις από τους IRA σας, ανάλογα με το κράτος στο οποίο κατοικείτε. Αντίθετα με τα σχέδια 401k, τα οποία είναι σχεδόν ανέγγιχτα, η προστασία του IRA ποικίλλει ανά κράτος.\nΑπό τις αρχές του 2010, το Κογκρέσο σχεδίαζε ένα νόμο που θα περιόριζε το μέγιστο προστατευόμενο ποσό σε έναν ΙΡΑ σε 1 εκατομμύριο δολάρια, σύμφωνα με τα Los Angeles Times. Αυτό μπορεί να μοιάζει πολύ, αλλά ο πληθωρισμός είναι πιθανό να επηρεάσει σημαντικά την αξία αυτών των χρημάτων κατά τα έτη συνταξιοδότησης του ατόμου.\nΟρισμένα κράτη, όπως το Νιου Χάμσαϊρ και το Νέο Μεξικό, δεν παρέχουν προστασία στους λογαριασμούς του IRA, σύμφωνα με τα Los Angeles Times. Αν έχετε ένα μεγάλο IRA, θα πρέπει να ελέγξετε με τους νόμους της πολιτείας σας για να διαπιστώσετε αν κάποιο ή το σύνολο του είναι σε κίνδυνο.\nΑν έχετε ένα μεγάλο IRA, ίσως θελήσετε να αυξήσετε την ασφαλιστική σας κάλυψη σε περίπτωση ατυχήματος, για να βεβαιωθείτε ότι οι ζημιές δεν θα υπερβούν τα όριά σας. Με αυτόν τον τρόπο, η ασφάλεια της IRA σας δεν θα αμφισβητηθεί.\nΕάν έχετε χρήματα σε ένα σχέδιο 401k, ίσως να θέλετε να το αφήσετε στα 401k αντί να το μετακινήσετε σε έναν IRA, επειδή τα χρήματα σε ένα 401k δεν μπορούν να ληφθούν από τους πιστωτές ή σε μια δίκη.\nnone: ira + 401k, είναι, ένας, αγωγή, τους, επένδυση |


Halandri Pedia: Δήμος Αγίας Παρασκευής: Ξεκινά το 9ο Διαδημοτικό Φεστιβάλ Θεάτρου Δήμων Αττικής\nΔήμος Αγίας Παρασκευής: Ξεκινά το 9ο Διαδημοτικό Φεστιβάλ Θεάτρου Δήμων Αττικής\nΑρχίζουν το Σάββατο 10 Σεπτεμβρίου οι παραστάσεις του 9ου Διαδημοτικού Φεστιβάλ Θεάτρου Δήμων Αττικής, στην πόλη μας, και θα συνεχιστούν έως το Σάββατο 17 Σεπτεμβρίου, κάθε βράδυ στις 8:30, στο χώρο του Δημοτικού Κινηματογράφου «Θανάσης Βέγγος», μετά την προσθήκη ειδικά διαμορφωμένης σκηνής, στο Πάρκο «Σταύρος Κώτσης» πρ. Στρατόπεδο «Σπυρούδη» (Σπάρτης 1 - Αγ. Παρασκευή).\nΣτο Φεστιβάλ, που συμμετέχουν οι Δήμοι Αγίας Παρασκευής, Κερατσινίου-Δραπετσώνας, Μοσχάτου-Ταύρου, Νίκαιας-Αγίου Ιωάννη Ρέντη, Περιστερίου και φιλοξενούμενος ο Δήμος Ιλίου, η Ομάδα Θεάτρου ’’ΘΕΑΤΡΟΠΟΙ’’ του Δήμου Αγίας Παρασκευής θα παρουσιάσει, σε σκηνοθεσία Γ. Δεγαΐτη, το αριστούργημα του Φεντερίκο Γκαρθία Λόρκα «ΓΕΡΜΑ», που ήδη παρουσίασε με μεγάλη επιτυχία 4 φορές στα πλαίσια του Φεστιβάλ στους Δήμους Ταύρου 25/6, Κερατσινίου Δραπετσώνας 1/7, Περιστερίου 4/7 και Ιλίου 6/7.\nΗ ομάδα, που λειτουργεί υπό την αιγίδα του Πολιτιστικού και Αθλητικού Οργανισμού του Δήμου-ΠΑΟΔΑΠ και φέτος γιορτάζει τα 30 χρόνια συνεχούς παρουσίας στα θεατρικά δρώμενα της πόλης μας εντάχθηκε στο Διαδημοτικό Φεστιβάλ το 2009. Μέχρι τότε και για 20 χρόνια συμμετείχε σε πολλά φεστιβάλ ερασιτεχνικού θεάτρου στα οποία είχε αποσπάσει πλήθος βραβεία και διακρίσεις.\nΤο πρόγραμμα των παραστάσεων στην πόλη μας έχει ως εξής:\nΘεατρικό Εργαστήρι Δήμου Μοσχάτου-Ταύρου «Εν Δράσει» :\nΠένυς Φιλακτάκη, «ΦΤΥΣΤΟΣ Ο ΜΑΚΑΡΙΤΗΣ».\nΘεατρικό Εργαστήρι Δήμου Μοσχάτου-Ταύρου «Εν Δράσει»(Παιδική Σκηνή):\nΓιάννη Καλαντζόπουλου, «ΤΟ ΠΑΡΑΜΥΘΙ ΔΕΝ ΤΟ ΕΛΕΓΕ ΚΑΝΕΙΣ ΚΑΙ ΟΙ 4 ΕΠΟΧΕΣ».\nΘεατρική Ομάδα Δήμου Ιλίου:\nΛουίτζι Πιραντέλο, «ΑΠΟΨΕ ΑΥΤΟΣΧΕΔΙΑΖΟΥΜΕ».\nΘεατρική Ομάδα Δήμου Κερατσινίου-Δραπετσώνας:\nΓκαμπριέλ Αρού, «ΑΥΤΟ ΤΟ ΖΩΟ ΤΟ ΠΑΡΑΞΕΝΟ» (διασκευή από διηγήματα του Τσέχωφ).\nΚάρλο Κολόντι, «ΟΙ ΠΕΡΙΠΕΤΕΙΕΣ ΤΟΥ ΠΙΝΟΚΙΟ».\nΘεατρικό Εργαστήρι Δήμου Νίκαιας-Ρέντη «Ρενδία Λέξις»:\nΠαναγιώτη Ναρλή, «ΑΠΟ ΑΛΛΟ ΤΟΠΟ».\nΠειραματική Σκηνή Δήμου Περιστερίου:\nΡίκ Άμποτ, «Η ΠΑΡΑΣΤΑΣΗ...ΣΥΝΕΧΙΖΕΤΑΙ».\nΟμάδα Θεάτρου Δήμου Αγίας Παρασκευής:\nΦεδερίκο Γκαρθία Λόρκα, «ΓΕΡΜΑ».


Φθινοπώριασε… – Πυγολαμπίδες\n30 Οκτωβρίου 2013 Μουσαφίρης\n# family friendly, παιχνίδι\nΈξω ο ήλιος είναι ακόμη ψηλά και μερικές μέρες καίει αλλά το καλοκαίρι έχει φύγει για τα καλά.. δεν πειράζει.. ένας χειμώνας γεμάτος καινούργια πράγματα καινούργιες ιδέες, περιπέτειες, κούπες με καφέ και ζεστή σοκολάτα, εκδρομές στο βουνό, πρωινά τεμπελιάσματα κάτω από τα ζεστά παπλώματα, βροχή και μελαγχολική διάθεση, ταινίες, βιβλία, φίλοι στο σπίτι..\nΑλλά ακόμη είναι φθινόπωρο.. και είναι ωραία η μυρωδιά από τα ξυσμένα μολύβια, τις καινούργιες σχολικές τσάντες, τα κλειστά βιβλία και τα χαρτιά τους, είναι ωραία η μυρωδιά από τις σβήστρες και τις κασετίνες.. οι πρώτες μπότες τα πρώτα κασκόλ και τα πανωφόρια.. και είναι ωραία να πατάς τα πεσμένα φύλλα και να κάνουν κρατς κάτω από τα πόδια σου. Να απολαμβάνεις τη φθινοπωρινή βροχή χωρίς να κρυώνεις στα αλήθεια. Να τρως ακόμη παγωτό και να απολαμβάνεις και ζεστές σούπες. Να κοιμάσαι λίγο περισσότερο μια και ο ήλιος δεν σε φωνάζει να βγεις έξω πια..\nΝαι θα κλειστούμε μέσα πάλι φέτος.. Κλεισμένοι μέσα και τα παιχνίδια λιγοστά.. τα επιτραπέζια τα βαρεθήκαμε και τα μαθήματα μας τα κάναμε.. και τώρα; Τι να παίξουμε; Τι;\nΠαντομίμα.. ναι είναι ωραία η παντομίμα.. και δοκιμάστε και μια φανταστική γλώσσα.. να μιλάτε με μια φανταστική γλώσσα και οι άλλοι να προσπαθούν να καταλάβουν τι λέτε..\nΒάλτε το ραδιόφωνο να παίζει και χορέψτε ανάλογα με τον ρυθμό του. Αλλάξτε ξαφνικά συχνότητα και σταθμό και χορέψτε κάτι άλλο.. και μετά ξανά το ίδιο. Και ξανά και ξανά μέχρι να πέσετε κάτω από τα γέλια..\nΔιαβάστε ιστορίες και παραμύθια στα παιδιά και αφήστε τα να σας διαβάσουν κι αυτά. Επινοήστε ιστορίες ή αλλάξτε το τέλος σε αυτά που δεν σας αρέσουν. Ξεκινήστε μια ιστορία και αφήστε κάποιον άλλον να τη συνεχίσει όπως θέλει εκείνος. Και μετά κάποιος άλλος μέχρι που η ιστορία να γίνει ολόκληρο παραμύθι..\nΠαίξτε τη λίμνη.. μαζευτείτε γύρω από το χαλί και φανταστείτε πως υπάρχει μια λίμνη στη μέση. Πείτε κάτι που σας στενοχωρεί ή σας προβληματίζει και μετά ξαλαφρώστε με το να το πετάξετε στη λίμνη.. ενθαρρύνετε και τους υπόλοιπους να το κάνουν αυτό.. θα νιώσετε υπέροχα και είναι ένας μαγικός τρόπος να ξέρετε τι νιώθουν τα παιδιά σας κάθε μέρα.\nΜαζευτείτε με την παρέα ή τα παιδιά σας τραγουδήστε ένα γνωστό τραγούδι και μετά αλλάξτε του τα φώτα.. ξανατραγουδήστε το με ένα σωρό διαφορετικά είδη μουσικής. Jazz, παραδοσιακό, όπερα, ρεμπέτικο, εκκλησιαστικό, heavy metal, hip hop και ότι άλλο μπορείτε να φανταστείτε.. θα γελάσετε πολύ σας το υπόσχομαι..\nΑχ κλεινόμαστε μέσα πάλι.. και το φθινόπωρο το ξέρει καλά..\nΑλλά όχι για πολύ! Θα ξυπνήσουμε από το μούδιασμα και θα ξεμυτίσουμε δειλά δειλά αλλά αποφασισμένοι να τα κάνουμε όλα φέτος.\nΓιατί το φθινόπωρο είναι η έναρξη.. είναι η αρχή.. ή αρχή για όλα τα υπέροχα πράγματα που θα κάνουμε φέτος. Και φέτος θα τα κάνουμε Όλα!